title: Espoon Pesis

text: Vuoden 2001 aikana seurassa käynnistyi nimenvaihtoprosessi minkä seurauksena seura sai syksyllä uuden nimen, NiPe Espoo.Seuran toiminta keskittyi vuosien ajan lähinnä noin kuuden juniorijoukkueen ympärillä sekä tytöissä että pojissa. Vuonna 2004 seuran toimintaan tuli mukaan ensimmäistä kertaa myös miesten edustusjoukkue joka pelasi ensimmäisenä kautenaan aluesarjassa. Vuoden 2005 aikana seura lähensi yhteistyötä mm. naapuriseura Puna-mustien kanssa. Tytöt voittivat yhdistelmäjoukkueella alueellisen leirikarsinnan ja sijoittuivat valtakunnallisesti sijalle 15. Samana vuonna miesten joukkue pelasi ensimmäistä kertaa alueen Maakuntasarjassa.


title: Espoon Pesis

text: Vuonna 2006 seuran joukkuemäärä oli kasvanut jo 16:een. Seuran miehet pelasivat Puna-Mustista Espoon Pesiksen nimelle siirretyllä joukkueella ensimmäistä kertaa Suomensarjassa.


title: Espoon Pesis

text: Vuonna 2007 Poikajoukkueita oli yhteensä 8, joista E- ja D-ikäluokassa sekä peli- että kilpasarjan joukkueet. Miesten joukkue pelasi edelleen maakuntasarjassa. Tyttöjoukkueita oli yhteensä 5 sekä lisäksi Lady-pesisjoukkue, joka voitti kuntopesissarjan ylivoimaisesti.


title: Espoon Pesis

text: Vuonna 2008 Tyttöjoukkueita oli pelikauden alkaessa 5, joista C-tytöillä kilpa- ja pelisarjan joukkue. Naisjoukkueita oli 2, jotka pelasivat aluesarjaa. Naisten ykkösjoukkue sijoittui sarjassa toiseksi. Poikajoukkueita oli 7, joista E- D- ja C-ikäisissä kilpa- ja pelisarjan joukkueet – D-ikäisissä yhteensä 3 joukkuetta. C-poikien kilpasarjajoukkue voitti valtakunnallisen Nuorisoleirin pelisarjan ja sijoittui aluesarjassa hopealle. D-poikien kilpasarjajoukkue sijoittui alueen kilpasarjassa pronssille. Miesten joukkueet pelasivat aluesarjaa ja maakuntasarjaa, jossa sijoituttiin pronssille.


title: Espoon Pesis

text: Espoon Pesis pelaa kotiottelunsa Espoonlahdessa sijaitsevassa Mailapuistossa ja Olarinniityn hiekkatekonurmella. Lisäksi säännöllisessä käytössä ovat hiekkakentistä Nöykkiön kenttä sekä Kuitinmäen koulun kenttä.


title: Nokka (täsmennyssivu)

text: Nokka voi tarkoittaa seuraavia asioita:


title: Abronia ammophila

text: Abronia ammophila on ihmekukkakasvien heimoon ja hiekkaverbenoiden sukuun kuuluva kasvi, jota kasvaa vain Yellowstonen kansallispuiston alueella.


title: Abronia ammophila

text: "A. ammophila" on monivuotinen kasvi, jonka pääjuuri talvehtii. Juuri on yleensä melko pystysuora ja jopa yli puoli metriä pitkä. Maavarsi sen sijaan kasvaa maanpinnan suuntaisesti, ja se kohoaa yleensä vain muutaman sentin maanpinnan yläpuolelle. Kukinnossa voi olla parikymmentä valkoista kukkaa, jotka ovat lyhyiden varsien päässä. Kasvin kukinta alkaa kesäkuun puolivälissä ja loppuu kylmän tulon aikaan kasvin jäätymiseen.


title: Abronia ammophila

text: "A. ammophila" kasvaa vain Yellowstonen kansallispuistossa, Yellowstonejärven rannalla hiekkaperäisessä maastossa. Vuoden 1998 tutkimuksen mukaan kasvilta löydettiin neljä kasvupaikkaa Yellowstonejärven rannalta ja kaikkiaan 8 326 kasviyksilöä.


title: Roope Pelo

text: Roope Pelo (s. 26. maaliskuuta 1976) on suomalainen tenori, joka laulaa Virtuoso-lauluyhtyeessä, Roope Pelo & Pelottomat -jazz/tanssimusiikiyhtyeessä ja Roope Pelo & The Fearlessissa.


title: Roope Pelo

text: Roope Pelo on laulaja, laulunopettaja, tuottaja, näyttelijä, juontaja, Salon Viihdelaulajien kuoronjohtaja, Halikon musiikkiyhdistyksen toiminnanjohtaja 2007-2015, Tanssii ja Musisoi ry:n toinen perustajajäsen, näyttelijäseura Väskin Vasara jäsen sekä Salon uimahyppyseuran perustaja/uimahyppyvalmentaja.


title: Roope Pelo

text: Roope Pelo ehti valmistua ennen laulajan uraansa sähkövoima- ja automaatiotekniikanmekaanikkon ammattiin 1995. Veri veti kuitenkin lauluopintojen pariin ja varsinaiset lauluopinnot hän aloitti 1997 Helsingin Konservatoriossa. Oriveden musiikkilinjan hän kävi 2000-2001 ja Helsingin Konservatorion muusikkolinjan 2001-2002. Helsingin ammattikorkeakoulussa Metropoliassa hän opiskeli kulttuurialan ammattikorkeakoulututkintoa pääaineenaan laulu, josta valmistui laulupedagogiksi 2008.


title: Roope Pelo

text: Pelon laulunopettajina ovat toimineet muun muassa Matti Pelo, Petri Pöyhönen, Mikko Pasanen ja Aki Alamikkotervo. Kesällä 2007 Roope oli Sisiliassa tenori maestro Pietro Ballon mestarikurssilla Academia Lirica Del Mediterraneossa sekä syksyllä Helsingissä järjestämässään Pietro Ballon mestarikurssilla Taiteilijakoti Lallukassa.


title: Roope Pelo

text:
Nuoruuden ja varhaisaikuisuuden 1990-2000 Pelo lauloi Halikko Ensembessä, joka saavutti Maltan kansainvälisessä laulukilpailussa 2. sijan. 17-20-vuotiaana hän toimi paikallisen Sonic Haze -yhtyeen solistina ja kiersi paikallisia ravintoloita ja kotibileitä.
22-vuotiaana Pelo kutsuttiin laulajaksi poikabändi Boomiin. Boom teki yhden levyn levy-yhtiö Sonylle ja kiersi ympäri Suomen maata, teki lehti-, radio- ja tv-haastatteluja, osallistui Syksyn sävel -kilpailuun ja Onnenpyörään. Yhtye teki myös musiikkivideon, jota useaan otteeseen Jyrkissä pyöritettiin. Muutamat kappaleet ylsi jopa radiosoittojen ykkösiksi.


title: Roope Pelo

text: Pelo lauloi Savonlinnan oopperakuorossa neljä vuotta, 2001-2004. Pelo on palkittu myös Savonlinnan oopperakuoron vuosittain jaettavalla erittäin arvostetulla Pirhos-palkinnolla. Kyseinen palkinto jaetaan erinomaisille laulajille, sekä ryhmähengen luojille. Tämän palkinnon ovat aiemmin saaneet muun muassa Matti Salminen, Jorma Silvasti, Aki Alamikkotervo ja Riku Pelo.


title: Roope Pelo

text: Helsingin kaupunginteatterissa vuosina 2003-2007 Pelo toimin kaupunginteatterin musikaalilaulajana viisi vuotta muun muassa musikaaleissa Cherbourghin sateenvarjot, Miss Saigon ja Evita.


title: Roope Pelo

text: Halikon Musiikkiyhdistys on perustettu vuonna 1980. Sen tarkoituksena on edistää musiikin harrastusta ja opetusta erityisesti lasten ja nuorten keskuudessa. Vuonna 2007 Pelo pyydettiin Halikon musiikkiyhdistyksen toiminnanjohtajaksi/laulunopettajaksi ja vuodet 2007-2015 vierähtivätkin niissä kuvioissa.


title: Roope Pelo

text: Roope Pelo on toiminut vuodesta 2011 alkaen Suomen vanhimman viihdekuoron Salon Viihdelaulajien kuoronjohtajana. Salon Viihdelaulajat tekee joka vuosi kaksi isompaa teemallista konserttia, jonka lisäksi tekee pienempiä konserttikokonaisuuksia muun muassa vanhainkodeissa ja tilausteoksia, esimerkiksi ”Salossa soi”.


title: Roope Pelo

text: Vuonna 2014 Pelolla ja Sanna Takatalo-Heinosella oli idea, että aletaan elvyttämään Salon Vuohensaarta; perustettiin Tanssii ja Musisoi ry. Yhdistys tekee paljon erilaisia kulttuuritapahtumia esimerkiksi Kuin silloin ennen, Tiistaitanssit, Monotanssit, Laila Kinnunen ja Olavi Virta -konsertit, Virtuoson konsertteja, tanssikursseja.


title: Roope Pelo

text: Vuonna 2013 Pelo oli elvyttämässä Saloon 20 vuoden tauon jälkeen Salon uimarit-uimahyppyseuraa. Seura aloitti toimintansa Roope Pelon tyttären innostuksesta. Pelo sai houkuteltua vanhan hyppykaverinsa Tero Vilmusen mukaan toimintaan. Ensimmäisen vuoden aikana Pelo pyöritti yhdessä Tero Vilmusen kanssa 20 hyppääjän ryhmää kunnes huomattiin, että tarvitaan lisää taitoa valmennukseen. Turusta saatiin houkuteltua moninkertaisen Suomenmestari Otto Lehtonen päävalmentajaksi ja tällä hetkellä seurassa on jo 40 uimahyppääjää. Seura tuotti tapahtuman ”Huikea uimahyppyshow Tiellä Rioon päävalmentaja Otto Lehtoselle ja hänen hyppyparilleen Jouni Kallungille. Tällä showlla seura halusi tukea heidän matkaansa kohti olympialaisia. Samalla seura sai itse hyvää näkyvyyttä Salon uimahyppääjille. Show oli kaiken kaikkiaan täysin uudenlainen, mitä ei ole muualla ennen nähty. Show:ssa yhdistettiin vasta-alkajat, valo ja ääni, pellehyppääjät, olympiatason hyppääjät. Itse Pelo toimi juontajana. Myöhemmin Otto Lehtonen sai opiskelupaikan Yhdysvalloista ja hän ei halunnut jättää seuraa pulaan vaan seura sai Oton työn jatkajaksi hänen oman valmentajansa Jari Komulaisen ja bonuksena lisäksi Suomen tämän hetken parhaimman hyppääjän Jouni Kallungin. Pelo on myös itse menestynyt uimahyppääjä, ensimmäiset kilpailut hän hyppäsi 24.3.2018 FinnCup-kisoissa Vantaalla sijoittuen neljänneksi. SM-kilpailut 10.6.2018, jossa voitti oman ikäsarjansa Suomenmestaruudet metrin ponnahduslaudalla ja kerroksilla. 2018 elokuussa Roope osallistui Sloveniassa EM-kilpailuihin jossa sai hopeaa metrin ponnahduslaudalta, pronssia kerroksilta ja edusti EM-kisoissa myös Tukholman poliisien uimahyppyseuraa josta tuloksena oli hopeinen mitalli.


title: Roope Pelo

text: Roope Pelo oli perustamassa näyttelijäseura Väskin vasaraa Väskin saaren näyttelijöiden kanssa, jonka kanssa teki erilaisia näytelmiä ja seikkailutapahtumia, muun muassa tilauskeikkoja merirosvoteemalla yritysjuhliin, MalitikeTumba seikkailurata ja huumenäytelmä ”Rotta” Salon Viestinmäen alla olevassa pommisuojassa sekä Suuri Avaruusseikkailu kauppakeskus Plazan tiloissa. Naantalin muumimaailmassa/Väskin saaressa Roope toimin näyttelijänä kaksi kesää (1997 ja 1998) Väskin saaren kesäteatterissa. Esityksiä oli kolme kertaa päivässä toukokuusta elokuuhun. Tämä oli todellinen näyttelijäntyönkurssi ja esityksiä oli valtavasti; väliajat merirosvohahmoina yleisön seassa. Kesällä 2018 Roopen näki Salossa Myötätuulen teatterissa esittämässä Unto Monosen tangoja näytelmässä "En usko rakkauteen".


title: Roope Pelo

text: Roope Pelo on ollut Virtuoson jäsen vuodesta 2005 lähtien ja toiminut myös solistina Virtuoson lisäksi muun muassa kirkollisissa teoksissa ja erilaisissa oopperaproduktioissa, esimerkiksi Bachin kantaateissa, Mozartin Taikahuilussa (Taminon rooli), Pasatieri Signor Deluso (Leonin rooli), Brittenin Kesäyön Unelmassa (Lysanderin rooli), Pulaoopperassa ja Helsingin Kaupunginteatterin Cherbourghin sateenvarjoissa (Jeanin rooli).


title: Roope Pelo

text: Virtuosossa Roopelle ei ole jääneet tuottajan hommat vieraiksi. Hänen tuottamistaan konserteista voisi mainita Salohallin joulukonsertti yhdessä Juha Untala Pops Orchestran kanssa, Sinatran seurassa Salon urheilutaloon, joulukonsertti Helsingin ammattikorkeakoulu Metropolian konserttisalissa yhdessä SOI orkesterin kanssa, kapellimestarina Jani Sivèn.


title: Roope Pelo

text: Jazzmusiikkissa Roope on saanut toteutettua pitkäaikaisen ideansa Mafiosoilta. Idea on lähtöisin Frank Sinatran Mafia-yhteyksistä. Tähän teemaan on yhdistetty Sinatran, Olavi Virran ja Rauli Somerjoen kappaleita, unohtamatta italialaisia serenadeja, hyvää ruokaa ja tyyliin sopivaa miljöötä. Ensi-ilta oli Lehmirannan lomakeskuksessa 2.3.2016 ja jatkoa on luvassa.


title: Roope Pelo

text: Klassisen musiikkin saralla Pelo esiintyy vaimonsa pianisti Malla Pelon kanssa hyvinkin paljon erinäisissä tilaisuuksissa, kuten esimerkiksi Salon kaupungin tilaamissa kirkkokonserteissa.


title: Roope Pelo

text: Roope Pelo & Pelottomat ja Roope Pelo & The Fearless ovat kulkeneet muutaman vuoden kaksilla rattailla. Alkuperäinen Pelottomien kokoonpano keskittyi vanhaan iskelmään ja jazz-klassikoihin. Matkanvarrella keikkakyselyjä alkoi tulla sen verran paljon, että tarvittiin lisää soittajia yhtyeeseen. Uusien soittajien kanssa laajennettiin repertuaaria kaiken kansan viihdyttysorkesteriksi. Hiljalleen alkoi muodostua kaksi erillistä kokoonpanoa, kun alkuperäisten Pelottomien kanssa käytiin tekemässä Salakapakkateemalla Mafioso-iltoja Jazzmusiikin säestämänä. Molemmat kokoonpanot olivat niin toivottuja, että keikkoja on jo varattu seuraavallekin vuodelle. Nyt on aika antaa molemmille rattaille omat nimet, jotta yleisönkin olisi helpompi suunnistaa haluamalleen keikalle. Uusi nimi on Roope Pelo & The Fearless; salolainen bändi joka kokoonpanoon kuuluvat: laulu Roope Pelo, kitara Petro Väyrynen ja Tero Reiman, basso Joni Areva, rummut Jussi Lokisto ja koskettimet Juha Kivirinta.


title: Roope Pelo

text: Soittajien tiet kulkivat yhteen muutama vuosi sitten. Soittajat koostuu pitkänlinjan muusikoista ja jokainen soittaja on tuonut oman erikoisosaamisensa yhtyeeseen. Bändin periaatteeseen on aina kuulunut se, että soitetaan sitä mikä on kivaa ja hauskaa pitää olla, näin ollen pelottomalla otteellaan miehet ovat valinneet ohjelmiston laidasta laitaan, kesähiteistä legendaarisiin klassikoihin, tanssimusiikkia joka makuun! Nyt saa viihtyä, tanssia ja laulaa! Muissa kokoonpanoissa olette näitä veijareita päässeet kuulemaan Aloha from Salon, Tanssiorkesteri Esterin, Virtuoson, Kyde & The Feedersin ja Plan G:n keikoilla. Keikoilla nämä sankarit loistavat niin kuppilan kulmassa kuin isommilla areenoilla. Kaapeista miehiltä löytyy jos jonkin näköistä viihdyttäjä, kulta ja platinalevyä ym. titteliä. Mutta hei! Ei tätä hommaa tittelien vuoksi tehdä vaan intohimosta musiikkiin!


title: Roope Pelo

text: Roope on ollut ehdolla vuoden 2014 Tangomarkkinat-kilpailussa.


title: Lapaluoto

text: Lapaluoto on asuinalue Raahessa Lapaluodon niemen tyvessä noin viisi kilometriä keskustasta lounaaseen. Lapaluodon satama sijaitsee kylän eteläpuolella niemen kärjessä.


title: Lapaluoto

text: Alun perin Lapaluoto on ollut tiivis työläisyhteisö, jossa asuivat läheisten Santaholman sahan, Ruukin lautatarhan, sataman ja Raahe Oy:n työntekijät. Kylällä oli aikoinaan kolme sekatavarakauppaa: Raahen Osuuskaupan (ROK:n) liike sekä Arvo Luodon ja Kalle Kuljun kauppaliikkeet.


title: Lapaluoto

text: Alueen pääväylä on Lapaluodon satamaan johtava yhdystie 8102. Lapaluodon satamaan johtava rautatie on linjattu varsinaisen Lapaluodon lähiön länsipuolitse.


title: Claes Elmstedt

text: Claes Yngve Elmstedt (s. 31. maaliskuuta 1928) on ruotsalainen keskustalainen poliitikko. Hän oli valtiopäivien toisen kamarin jäsenenä vuosina 1965–1970 ja sitten yksikamaristen valtiopäivien jäsenenä vuosina 1971–1984. Hän oli viestintäministerinä Fälldinin hallituksessa vuosina 1981–1982 ja toimi Gotlannin läänin maaherrana vuosina 1984–1991.


title: Mustan tikarin veljeskunta

text: Mustan tikarin veljeskunta () on J. R. Wardin kirjoittama fantasiaa ja romantiikkaa yhdistävä kirjasarja. Sarja keskittyy pääosin veljeskuntaan ja vampyyrisotureihin sekä heidän taisteluunsa rodun vihollisia, lessereitä vastaan.


title: Mustan tikarin veljeskunta

text: Vampyyreja on muokattu erilaisiksi aikojen saatossa. Siispä on selvää, että Wardinkaan vampyyrit eivät ole mitään tavallisia valoa piileskeleviä valkoihoisia kammotuksia.


title: Mustan tikarin veljeskunta

text: Vampyyrit näyttävät täysin ihmisiltä, joskin miehet ovat todella kookkaita. Silmät saattavat olla erikoisen väriset. Vampyyreilla on hyvä kuulo ja näkö eivätkä he pysty kulkemaan päivällä ulkona. Poikkeuksena jotkut puoliveriset vampyyrit (toinen vanhemmista ihminen). Toisin kuin yleensä, nämä vampyyrit voivat syödä ihmisten ruokaa ja juoda tavallisia juomia. Tosin vain vampyyrin veri pitää heidät täysissä voimissaan ja vahvoina. Ilman sitä vampyyri heikkenee ja lopulta kuolee. Jos vampyyri antaa toisen vampyyrin juoda vertaan, hän pystyy sen jälkeen aistimaan tämän kaikkialta. Vampyyrit pystyvät myös "välähtämään" paikasta toiseen ajatuksen voimalla. Tätä kutsutaan kirjoissa dematerialisoitumiseksi. Lisäksi vampyyrit pystyvät esimerkiksi poistamaan muistoja ihmisten mielestä.


title: Mustan tikarin veljeskunta

text: Vampyyriksi ei muuteta ketään, sellaiseksi synnytään. Vampyyriksi muuttuminen käynnistyy yleensä 25 vuoden iässä. Ennen muutosta saattaa esiintyä erilaisia oireita: henkilö on arka auringonvalolle, hän on entistä nälkäisempi ja rauhattomampi, ihoa ja etuhampaita aristaa. Ennen muutosta ruumiinrakenne on yleensä varsinkin miehillä hoikka.


title: Mustan tikarin veljeskunta

text: Muuttumishetkellä muuttuja tarvitsee rinnalleen toisen vampyyrin, josta juoda. Nainen tarvitsee miehen ja mies naisen. Jos vampyyriksi muuttuva ei saa verta muuttuessaan, hän kuolee. Muutokset ovat yleensä kivuliaita, koska koko keho muuttuu. Etenkin miehistä tulee pidempiä, lihaksikkaampia ja vahvempia. Muutoksen jälkeen vampyyrilla on hutera olo ja kaikkien perustoimintojen käyttö on hetkellisesti todella vaikeaa (esim. juokseminen, kirjoittaminen).


title: Mustan tikarin veljeskunta

text: Vampyyrit voivat elää jopa tuhatvuotiaiksi, jossain tapauksissa pidempäänkin. Vampyyrin voi tappaa normaaleilla tavoilla kuten esimerkiksi ampumalla, mutta niitä on silti vaikea tappaa. Vampyyrit paranevat hirvittävän nopeasti varsinkin jos saatavilla on vastakkaisen sukupuolen verta.


title: Mustan tikarin veljeskunta

text: Naisvampyyrit ovat hedelmällisiä vain kymmenen vuoden välein. Englanniksi naaraiden "kiima-aikaa" kutsutaan nimellä Needing, jonka aikana naarasvampyyrit kärsivät kovista kivuista ja he erittävät eräänlaista tuoksua, joka houkuttelee paikalle urosvampyyreja. Needingin aikana uroksista saattaa tulla aggressiivisia jos he haluavat taistella paikasta naaraan rinnalla. Seksin harrastaminen yleensä helpottaa naaraan tuskaa ja saattaa alulle mahdollisesti pikkuvampyyrin.


title: Mustan tikarin veljeskunta

text:
Naaraat kantavat jälkeläistään kuusitoista kuukautta. Läheskään kaikki naaraat eivät selviä synnytyksestä. Urosvampyyri puolestaan pystyy erittämään eräänlaista tuoksua, jolla hän merkitsee kiintymyksensä naaraaseen. Tällöin muut vampyyrit tajuavat pysyä kaukana kyseisestä naaraasta. Kiintynyt pari liitetään yhteen rituaalissa, jossa shellanin ("vaimon") nimi kaiverretaan hellrenin ("aviomes") yläselkään. Uroksen ja naaraan välinen kiintymys on tavallistakin rakkautta vahvempi tunne ja se side on lähes mahdotonta rikkoa.
Wrath (tunnetaan myös nimellä Sokea kuningas), "son of Wrath", on vampyyrien kuningas ja viimeinen elossa oleva puhdasverinen vampyyri. Wrathilla on pitkät mustat hiukset ja aivan vaaleanvihreät silmät. Hän on lähes sokea. Alussa hän ei ole kiinnostunut johtamaan rotuaan kuninkaana, mutta muuttaa myöhemmin mielensä vampyyrirodun vuoksi. Hän rakastuu läheisen ystävänsä Dariuksen puoliveriseen tyttäreen Bethiin. Wrathin tarina on kerrottu kirjassa Pimeyden rakastaja. Kirjassa Koston rakastaja hän lopulta sokeutuu kokonaan ja tukeutuu sen jälkeen George-nimiseen koiraan.


title: Mustan tikarin veljeskunta

text: Elizabeth Anne Randall, "Beth", on Dariuksen puoliverinen jälkeläinen. Hän työskentelee erään lehden toimituksessa, mutta saa sitten tietää muuttuvansa vampyyriksi. Myöhemmin hänestä tulee Wrathin shellan ja puoliverinen kuningatar. Hän myös luulee olevansa John Matthew'n sisar. Bethin ja Butchin läheisen suhteen takia Butch pääsee veljeskunnan sisäpiiriin. Veljeskunnan tiloissa asustelee myös Bethin kissa nimeltä Boo.


title: Mustan tikarin veljeskunta

text: Kirjurineitsyt, nimeltään "Analisse", on mystinen voimahahmo ja kuninkaan neuvonantaja. Vampyyriarkistojen pitäjä ja etuoikeuksien myöntäjä. Hän voi myös luoda elämää. Neitsyt ei asu ihmisten maailmassa vaan "Toisella puolella" Valittujen kanssa. Hän rakastaa lintuja. Peto -kirjan lopussa Kirjurineitsyt kuolee.


title: Mustan tikarin veljeskunta

text: Kirjoissa esiintyy monenlaisia paikkoja, joista yleisimpiä ovat:Kirjoissa esiintyviä sanoja, jotka saattavat hämmentää jos ei tiedä niiden merkitystä:


title: Endymion-luokka

text: Endymion-luokka oli Britannian kuninkaallisen laivaston kuuden 40-tykkisen viidennen luokan aluksen eli fregatin muodostama sotalaivaluokka. Sen ensimmäinen alus "HMS Endymion" laskettiin vesille vuonna 1797 ja viisi hieman paranneltua alusta vuosina 1813–1814.


title: Endymion-luokka

text: Alusluokka oli kopio Ranskan laivastolta vallatusta "La Pomonesta". Ensimmäinen alus valmistettiin tammesta mutta viisi muuta alusta kuusesta. Ne luokiteltiin helmikuussa 1817 neljännen luokan 48-tykkisiksi fregateiksi ja edelleen 50-tykkisiksi ja lopulta 44-tykkisiksi helmikuussa 1838.


title: Agrostis rossiae

text: Agrostis rossiae on röllien sukuun kuuluva heinäkasvi, jota tavataan vain Yellowstonen kansallispuistossa. Se kasvaa 5–15 senttimetriä pitkäksi, ja sen kasvupaikkana on lämpiät vulkaaniset alueet. Kasvit kuolevat kuumuuteen jo heinäkuuhun mennessä.


title: Agrostis rossiae

text: "A. rossiae" kasvaa 5–15 senttimetriä pitkäksi, ja sen 1,2–5 senttimetriä pitkät ja 0,5–2 millimetriä leveät lehdet kasvavat varren alaosassa. Varren päässä on 2–6 senttimetriä pitkä röyhy, jossa kasvaa tiheästi tähkylöitä. Pienet kukat ovat muodostuneet 1,5 millimetriä pitkästä vihneettömästä kaleesta ja surkastuneesta helpeestä. Kasville on tyypillistä, että sen pienet kukat eivät aukea missään vaiheessa kokonaan. Ne ovat jo esillä helmi-maaliskuussa, mutta siemeniä kasvi ei tuota vielä silloin. Kasvi alkaa kuivua jo varhain kesällä, kun sitä lämmittää sekä maaperän lämpö että aurinko, ja jo heinäkuussa eläviä yksilöitä on jo vaikea löytää.


title: Agrostis rossiae

text: "A. rossiae" on Yellowstonen kansallispuiston kotoperäinen laji. Sitä kasvaa vain Fireholejoen ja Shoshonejärven geysirlaaksoissa. Laji tarvitsee ilmeisesti juuri sopivan kostean ja lämpivän elinympäristön. Maaperän lämpötila lajin kasvupaikoilla on yleensä muutaman sentin syvyydessä noin 40 astetta. "A. rossiae" onkin yleensä kevään ensimmäisiä vihertäviä kasveja, kun se saattaa alkaa kasvaa jo tammikuun alkupuolella.


title: Pappinen (Joutsa)

text: Pappinen on yksi Joutsan kunnan kylistä. Pappinen sijaitsee Joutsan kirkonkylän luoteispuolella, Joutsan ja Lunhangan yhdistävän Korpilahdentien eli seututie 610:n varrella.


title: Pappinen (Joutsa)

text: Kylässä on eteläisen Keski-Suomen korkein mäki, Tammimäki (242 m) näkötorneineen. Kylän pohjoispuolella on Leivonmäen kansallispuisto.


title: Pappinen (Joutsa)

text: Kyläyhdistys ylläpitää entisestä kyläkoulusta tehtyä Pappistaloa.


title: Informaatiostrategia

text: Informaatiostrategia (engl. information strategy, data strategy) on menetelmä, jonka avulla maksimoidaan tiedon liiketoiminta-arvo. Tarpeen sellaisen luomiseen on muodostanut digitaalisen murroksen yrityksille ja muille organisaatioille tuoma paine yhdistettynä jatkuvasti kasvavaan datan määrään. Koko yrityksen kattava informaatiostrategia kattaa kaikki tiedon luontiin, päivittämiseen, käyttöön ja arkistointiin liittyvät prosessit.


title: Informaatiostrategia

text: Informaatiostrategian avulla voidaan mm.:


title: Mieskonmäki

text: Mieskonmäki on yksi Joutsan kunnan kylistä. Kylä sijaitsee Joutsan koillispuolella Hirvensalmelle vievän tien varrella Puulan ja Suonteen järvien välissä. Asukkaita kylällä on on noin 260 ja asuttuja talouksia noin 100. Kesäasuntoja on noin 300. Kylällä toimii 1-6 luokkien opetusta antava Mieskonmäen koulu. Paikallisia yhteisöjä ovat muiden muassa Mieskonmäen kyläseura, joka syntyi vuonna 2007 Mieskonmäen kyläyhdistyksen ja Mieskonmäen Maa- ja kotitalousseuran yhdistyessä, sekä Mieskonmäen vesiosuuskunta. Kyläseuran omistuksessa on seurantalo Sulon talo, jota käytetään perhejuhliin ja paikallisiin tapahtumiin. Puulan rannalla sijaitsee Koiviston uimaranta.


title: Niemistenkylä

text: Niemistenkylä on yksi Joutsan kulmakunnista. Sijainti on Joutsan eteläpuolella Niemistenkyläntien varrella. Alue liitettiin Hartolasta Joutsaan 1991 ja se paikalliset kutsuvat sitä nimellä Pussinpohja. Paikka on mainittu Heikki Peuraniemen kirjassa "Pölliäisiä pussinpohjalta".


title: Suomi talviolympialaisissa 1960

text: Suomi saavutti Squaw Valleyn talviolympialaisista 1960 kahdeksan mitalia, joista kaksi oli kultaa, kolme hopeaa ja kolme pronssia. Kisojen mitalitilastossa Suomi sijoittui kuudenneksi.


title: Laitjärvi

text: Laitjärvi on yksi Joutsan kunnan kylistä. Kylä sijaitsee Joutsan kaakkoisosassa pitkän ja kapean Laitjärven rannalla ja kuuluu Laitjärven, Pynnölän, Uimaniemen ja Vehmaan kylätaajamien alueilla toimivan Uimaniemen seudun kyläyhdistyksen toimialueeseen.


title: Martinkylä

text: Martinkylä on yksi Joutsan kulmakunnista. Se sijaitsee Joutsan pohjoispuolella ja lähistöllä on kaksi lampea: Karjolampi sekä Koivulampi.


title: Revolver (kappale)

text: "Revolver" on yhdysvaltalaisen popartisti Madonnan toinen singlejulkaisu hänen kolmannelta kokoelma-albumiltaan "Celebration". Single julkaistiin 14. joulukuuta 2009. Kappaleen kirjoittivat Madonna, Carlos Battey, Steven Battey, David Guetta, Dwayne Carter, Justin Franks ja Brandon Kitchen. Tuottajina toimivat Madonna, Frank E, David Guetta ja Afrojack. "Revolver" julkaistiin internetissä ennen "Celebration" -albumin julkaisua. Joulukuussa vahvistettiin, että kappale tultaisiin julkaisemaan virallisena albumin singlenä. Kappale julkaistiin 12 tuuman vinyylisinglenä, CD-singlenä ja digitaalisesti. Singlejulkaisut sisälsivät ainoastaan miksauksia kappaleesta. Alkuperäistä versiota ei sisällytetty julkaisuihin.


title: Revolver (kappale)

text: Kappaleen tyylilaji edustaa dancepopia ja elektronista popia. Sanoituksellisesti kappale kertoo rakkaudesta aseena ja vaarallisena. Kappale vastaanotti vaihtelevia arvioita kriitikoilta. Kappale ylsi muutamille listasijoille Euroopassa. Parhaan listasijoituksensa "Revolver" saavutti Suomessa, jossa kappale nousi sijalle kuusi. Billboard Hot Dance Club Songs -listalla kappale kipusi neljänneksi. "Revolver" on Madonnan viimeinen single Warner Bros. Records -levy-yhtiön alaisuudessa.


title: Perustietojen hallinta

text: Perustietojen hallinta (myös perustiedon hallinta, , lyh. MDM) on tieteenala, jossa liiketoimintajohto ja tietohallinto työskentelevät yhdessä varmistaakseen tiedon yhdenmukaisuuden, oikeellisuuden, hallinnan, semanttisen oikeellisuuden sekä vastuut. Tarkoituksena on luoda yritykselle tai organisaatiolle luotettava uudelleenkäytettävä tietovarallisuus. Master Data Managementia kutsutaan suomeksi mm. liiketoimintakriittisen perustiedon hallinnaksi.


title: Perustietojen hallinta

text: MDM on yksi merkittävä informaatiostrategian osa-alue. Tyypillisesti yritykset aloittavat MDM:n toteuttamisen joko asiakastiedon (engl. customer data integration, CDI) tai tuotetiedon (engl. product data management, PDM) hallinnasta. Muita merkittäviä alueita ovat mm. toimittajatiedon, henkilötiedon ja paikkatiedon hallinta.


title: Pajumäki

text: Pajumäki on yksi Joutsan kunnan kylistä. Sijainti on Joutsan pohjoispuolella. Lähistöllä on useita lampia.


title: VATER-assosiaatio

text: VATER-assosiaatio on synnynnäinen epämuodostumaoireyhtymä. VATER on alkukirjainlyhenne, jonka kukin kirjain merkitsee elintä tai kudosta, jossa epämuodostuma todetaan. Oireyhtymään voi kuulua vertebraalisia eli nikamamuutoksia, synnynnäinen anusatresia eli peräaukon puuttuminen, trakean eli henkitorven poikkeavuus, esofagusatresia eli ruokatorven kehityshäiriö ja radius-luun tai munuaisen (renaalinen) poikkeavuus.


title: RDS-4

text: RDS-4 ("Tatjana") oli Neuvostoliiton kehittelemä taktinen ydinase. Sen toimintamekanismi pohjautui imploosioon, ja sen fissiomateriaali oli plutonium-239.


title: RDS-4

text: RDS-4 ei tarkoita niin kutsuttua Joe 4 -ydinkoetta. Siinä testattiin lähes samana ajankohtana niin sanottua kiihdytettyä fissiopommia (RDS-37). Pommin mallinnuksen kutsumanimiä olivat sekä "Sloika" että "Layer Cake" (suom. "kerroskakku").


title: RDS-4

text: Pommi taikka räjähde ydinkärkenä oli aktiivikäytössä vuosina 1954-1965. Koeräjäytys tehtiin Semipalatinskissa 23. elokuuta 1953. Räjäytys oli ilmapudotus Iljushin Il-28 -tyyppisestä kevyestä pommituskoneesta 11 km:n korkeudesta.


title: RDS-4

text: Atomipommin rakenne oli Fat Man -pommia keveämpi sekä aerodynaamisempi. Räjähdelinssien määrä oli vähäisempi kuin Fat Manissa, jossa niitä oli kaikkiaan 96 kappaletta. "Tatjanan" räjähdysvoima oli 30 kilotonnia.


title: RDS-4

text: Alun perin atomipommi suunniteltiin pudotettavaksi strategisista Tu-4- ja Tu-16-pommikoneista. Myöhemmin myös keskiraskas taktinen pommituskone "Il-28 N" "(Nositel)" soveltui tähän tehtävään. Taktista ydinase "Tatjana"a suunniteltiin myös Lavotškin La 400 Dal -ohjuksen taistelukärjeksi. Projekti keskeytettiin myöhemmin.


title: RDS-4

text: Yhdysvaltojen sotadoktriinia myötäillen myös nopeat hävittäjäkoneet varusteltiin ydinpommitusten suorittamista varten. Muun muassa MiG-21:stä kehitettiin "N-versio" "(Nositel)" tähän tarkoitukseen. Kuitenkin hitaampi, mutta suuremman hyötykuorman omaava Suhoi Su-7 oli soveliaampi taktinen pommituskone. Yhdysvallat varusti muun muassa omat Century Series -tyyppiset koneensa vastaavin vaihtoehdoin.


title: Suomi talviolympialaisissa 1964

text: Suomi saavutti Innsbruckin talviolympialaisista 1964 kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Suomi sijoittui neljänneksi.


title: Suomi talviolympialaisissa 1968

text: Suomi saavutti Grenoblen talviolympialaisista 1968 viisi mitalia, joista yksi oli kultaa, kaksi hopeaa ja kaksi pronssia. Kisojen mitalitilastossa Suomi sijoittui kymmenenneksi.


title: Suomi talviolympialaisissa 1972

text: Suomi saavutti Sapporon talviolympialaisista 1972 viisi mitalia, joista neljä oli hopeaa ja yksi pronssia. Kisojen mitalitilastossa Suomi sijoittui 15:nneksi. Sapporon talviolympialaisissa Suomi jäi ensimmäistä kertaa olympiahistoriansa aikana ilman kultamitalia.


title: Genus (matematiikka)

text:
Genus on topologiassa pinnan niin sanottujen kahvojen lukumäärä. Genus on siis kokonaisluku, joka kertoo montako erillistä silmukkaa myöten pinnan voi leikata auki niin että se pysyy yhtenäisenä.
Seuraavat määritelmät aritmeettiselle ja geometriselle genukselle löytyvät Qing Liun kirjasta "Algebraic Geometry and Arithmetic Curves":


title: Genus (matematiikka)

text: Olkoon formula_1 projektiivinen käyrä yli algebrallisesti suljetun kunnan formula_2. Tällöin formula_1:n aritmeettinen genus on määritellään Eulerin–Poincarén karakteristikan avulla


Genus (matematiikka)


title: Genus (matematiikka)

text: joka riippuu formula_2:sta. Jos formula_6 on sileä projektiivinen varisto yli formula_2:n, niin formula_6:n geometrinen genus on


title: Genus (matematiikka)

text: formula_9 missä formula_10 on dualisoituva (tai kanoninen) lyhde ja formula_11 tarkoittaa formula_12:n nollatta Čechin kohomologiaryhmää.


title: Genus (matematiikka)

text: Yleisesti ei-algebrallisesti suljetussa kunnassa formula_2 määritellään korkeampiuloitteisten ja ei-jaottoman variston aritmeettinen genus asettamalla


title: Genus (matematiikka)

text:
missä formula_15 on rakennelyhteen Eulerin–Poincarén karakteristika.
Kun X on algebrallinen käyrä, jonka kuntana on kompleksiluvut, ja X:llä ei ole singulaarisia pisteitä, molemmat määritelmät kuvaavat pinnan kahvojen lukumäärää. Sen sijaan yleisessä tapauksessa aritmeettinen genus voi olla myös negatiivinen luku.


title: The Fame Ball Tour

text: The Fame Ball Tour oli yhdysvaltalaisartisti Lady Gagan ensimmäinen konserttikiertue. Kiertue vieraili myös Suomessa 28. heinäkuuta 2009 Helsingin Kulttuuritalolla. Kiertueella kuultiin The Fame -levyn kappaleita, kuten Poker Face, LoveGame, Brown Eyes ja Paparazzi.


title: Isidore Mankofsky

text: Isidore Mankofsky (s. 22. syyskuuta 1931 New York) on yhdysvaltalainen elokuvaaja.


title: Pyöröpäät

text: Pyöröpäät (Plesiopidae) on ahvenkaloihin kuuluva heimo. Heimon lajeja tavataan indopasifiselta merialueelta. Monet pyöröpäälajit ovat suosittuja riutta-akvaariooissa.


title: Pyöröpäät

text: Pyöröpäiden heimoon kuuluu 11–12 sukua ja noin 49 lajia. Aikaisemmin "Notograptus"-suvun lajit luettiin kuuluvaksi omaan heimoonsa nauha-ahvenet (Notograptidae). Kalat ovat ruumiinrakenteeltaan pitkänomaisia ja suuripäisiä. Kooltaan ne kasvavat 3–30 cm:n pituisiksi. Pyöröpäillä on yksi pitkä selkäevä ja pyrstöevä on pyöreäpäinen. Lajien suu ja silmät ovat kookkaat. Pyöröpäiden kylkiviiva-aisti on usein epätäydellinen. Ne ovat värikkäitä kaloja, joiden ruumis on usein pohjaväriltään tumma ja siinä on pilkkuja tai raitoja.


title: Pyöröpäät

text: Pyöröpäälajeja tavataan trooppisista vesistä indopasifiselta merialueelta. Ne elävät matalissa vesissä, aina noin 30 metrin syvyyteen asti, koralliriuttojen lähettyvillä ja vuorovesilammikoissa. Monet lajeista ovat hämäräaktiivisia ja viettävät päivät luolissa. Pyöröpäiden ravintoa ovat äyriäiset ja pienet kalat. Kalat kutevat luoliin tai halkeamiin pallomaisen rykelmän ja koiras vartioi kutua. Eräät lajit hautovat munia suussaan. Lajeista erityisesti komeettakala ("Calloplesiops altivelis") ja tähtikomeettakala ("Calloplesiops argus") ovat suosittuja merivesiakvaarion kaloja. Muita akvaarioissa pidettäviä lajeja ovat muun muassa keltapyöröpää ("Assessor flavissimus") ja kobolttipyöröpää ("Assessor macneilli").


title: Irja Virtanen

text: Irja Helena Virtanen (o.s. Ilmovaara, 26. lokakuuta 1921 Helsinki – 9. syyskuuta 2005 Kouvola) oli suomalainen kirjailija.


title: Irja Virtanen

text: Virtasen isä toimi Kansallisteatterin valaistusmestarina, mutta 1930-luvulla perhe muutti Muurameen, josta isä osti pienviljelystilan. Irja Virtanen pääsi ylioppilaaksi 1942 ja toimi sitten jatkosodan aikana radistilottana Itä-Karjalassa. Esikoisteoksensa novellikokoelman "Vaivainen kaikki kokee" Virtanen julkaisi 1955. Seuraavana vuonna hän julkaisi sotavuosien kokemuksiinsa perustuvan romaanin "Kenttäharmaita naisia".


title: Irja Virtanen

text: Virtanen sai valtion taiteilijaeläkkeen 1981.


title: FRWD

text: FRWD Technologies Oy (Naveca Oy, myöhemmin FRWD Technologies Oy) oli suomalainen teknologiayritys, joka kehitteli urheilusuoritusta mittaavaa tallenninta. Se perustettiin Oulussa vuonna 2000.


title: FRWD

text: Yrityksen perustajia olivat Ville Kampman (pääosakas) ja Hannu Moilanen. Yrityksellä oli vuonna 2006 toimipisteet Oulussa (pääkonttori), Helsingissä, Ruotsissa ja Sveitsissä. Yrityksen toimitusjohtaja oli Ilkka Limma, joka oli myös yksi yrityksen pääosakkaista. Tutkimus- ja tuotekehitysjohtajana toimi Ville Kampman.


title: FRWD

text: Yritys meni konkurssiin vuoden 2006 lopussa. Vuonna 2007 teleoperaattori Elisa Oyj osti konkurssipesältä yrityksen liiketoiminnan.


title: FRWD

text: FRWD Sport Performance Recorder -konsepti keksittiin maastopyörälenkillä. FRWD:n keksijä ja kehittäjä, Ville Kampman, kärsi tappion ystävälleen. Myöhemmin hän punnitsi suoritustaan: Miten analysoida ja vertailla suorituksia? Missä kohdin erot tulivat? Miten oppia virheistä? Tämän ongelman ympärille innovoitiin uudenlainen korkean teknologian urheilutallennin, jonka avulla pystytään selvittämään jälkikäteen, mitä suorituksessa todella on tapahtunut.


title: FRWD

text: Ratkaisu koostui seuraavista keskeisistä elementeistä: sykemittaus, GPS, barometrinen ilmanpaineen mittaminen sekä lämpötila. Näiden sensoritietojen matemaattisella yhdistelemisellä kyettiin muodostamaan havainnollinen toisinto mitatusta suorituksesta, jossa tallennettu mittaus esitettiin 3D-reittinä. Mittauksen visuaalinen toisto sisälsi lisäksi tiedon reitin nousu- ja laskukulmista, nopeuksista sekä sykkeestä reitin jokaisessa pisteessä. Yhdistämällä syketieto 3D-reittiprofiiliin, saatiin tuloksena uudenlainen 4D-suoritusanalyysi.


title: FRWD

text: Yrityksen suhteellisen pienestä koosta huolimatta (10-20 hlö), yritys panosti henkilöstönsä resursoinnissa paljon muotoilijoihin. Yhtiön toiminnassa oli mukana kokeneita muotoilijoita ja brändihallinnan asiantuntijoita, muun muassa Jarmo Lehtonen ja Arttu Salovaara. FRWD:n tuotteissa ja tuotekehityksessä korostui panostaminen muotoiluun ja käytettävyyteen sekä uudenlainen, pelimaailmasta tuttu, lähestyminen ja analysointi mitattuun urheiludataan.


title: FRWD

text: Esimerkki yksinkertaistetusta käyttäjäkokemuksesta oli W-sarjan toimintalogiikka. Rannenäytön käyttöönottoon ja parittamiseen tallenninyksikön kanssa tarvittiin ainoastaan yksi napin painallus tuotepaketista ottamisen jälkeen. Rannenäytön käyttöliittymä mukaili yhtä lailla kyseistä toimintalogiikkaa - rannenäytössä oli ainoastaan kaksi nappia. Toinen näytön taustavalon aktivoimiseen ja toinen mittauksen käynnistämiseen ja näyttösuureiden vaihtamiseen.


title: FRWD

text: Yritys voitti ensimmäisellä tuotteellaan, O-sarjan urheilutallentimella ja FRWD Replayer -analysointiohjelmistolla, 4. heinäkuuta 2004 maailman suurimman urheilumessun ISPO Münchenin yhteydessä järjestettävä BrandNew Award -kilpailun.


title: FRWD

text: O-sarjan valitsi urheilubrändäyksen asiantuntijoista koostuva raati oman kategoriansa voittajaksi. Osallistujia kilpailuun oli kaiken kaikkiaan 126.


title: HMS Intrepid (L11)

text: HMS Intrepid (viirinumero L11) oli Britannian kuninkaallisen laivaston Fearless-luokan maihinnousualus (). Alus oli palveluksessa 1967-1999.


title: HMS Intrepid (L11)

text: Alus tilattiin Clydebankistä John Brown and Compnyltä, joka oli jättänyt toiseksi parhaan 8 005 360 punnan tarjouksen tilatuista aluksista. Sen köli laskettiin 19. joulukuuta 1962 ja alus laskettiin vesille 25. kesäkuuta 1964. Se otettiin palvelukseen 11. maaliskuuta 1967. Alus oli telakan viimeinen laivastolle valmistunut alus.


title: HMS Intrepid (L11)

text: Alus poistettiin 1976 palveluksesta ja se siirrettiin reserviin. Se palautettiin palvelukseen vuonna 1979 korvaamaan telakalle siirrettävää sisaralustaan "HMS Fearlessia". Alus palasi reserviin vuoden 1981 lopulla ja sitä tarjottiin Argentiinalle. Falklandin sodan syttyessä alus palautettiin palvelukseen.


title: HMS Intrepid (L11)

text: 3. kommandoprikaati siirtyi alukselle, minkä jälkeen se lähti laivaston mukana Etelä-Atlantille. Alus joutui ilmahyökkäyksen maaliksi 25. toukokuuta kärsien vain vähän vaurioita. Aluksella olleet joukot nousivat 6. kesäkuuta maihin Bluff Covessa. Alus palveli tämän jälkeen sotavankileirinä, jonne koottiin argentiinalaissotilaita ja sen kannella allekirjoitettiin antautumisasiakirjat.


title: HMS Intrepid (L11)

text: Alus siirrettiin 1991 reserviin, jonka jälkeen se makasi ankkurissa Portsmouthissa. Alukselta otettiin varaosia sen sisaralukseen "HMS Fearlessiin". Alus poistettiin palveluksesta 31. elokuuta 1999 ja se lähti viimeiselle matkalleen 13. syyskuuta 2008 Liverpooliin, jossa se romutettiin.


title: Terttu Kätkä

text: Terttu Kätkä (14. huhtikuuta 1916 Laihia – 27. huhtikuuta 2003 Palm Beach, Yhdysvallat) oli suomalainen kirjailija.


title: Arvo Sipilä

text: Kyösti Arvo Sipilä (20. helmikuuta 1898 Kuopio – 29. tammikuuta 1974 Helsinki) oli suomalainen professori ja työoikeuden asiantuntija.


title: Arvo Sipilä

text: Filosofian maisteri, lakitieteen tohtori Sipilän vanhemmat olivat kouluneuvos Heikki Kyösti Sipilä ja Lydia Karolina Tallqvist. Hänen puolisonsa vuodesta 1923 oli keuhkosairauksiin erikoistunut lääkäri Elli Maria Flinkman. Perheen tytär Liisa Maria avioitui professori Arne Rousin kanssa. Sipilä toimi Helsingin yliopiston talousoikeuden ja työoikeuden professorina 1941–1962. Hän oli yliopiston oikeustieteellisen tiedekunnan dekaani 1960–1962 ja varadekaani 1951–1960.


title: Tsernomorinhevonen

text: Tsernomorinhevonen (myös chernomor) on sukupuuttoon kuollut Pohjois-Kaukasukselta Venäjältä kotoisin ollut lämminverinen hevosrotu. Rotu muistutti doninhevosta ja sitä käytettiin kasakkaratsuna. Sukupuuttoon kuolemisesta ei tiedetä tarkalleen, mutta on teorioita että tsernomorinhevosen elinalueet olisivat kadonneet.


title: Isänmaan puolesta (televisiosarja)

text: Isänmaan puolesta ("Homeland") on yhdysvaltalaisen kaapelitelevisioverkko Showtimen draamasarja, jonka loivat Howard Gordon ja Alex Gansa Gideon Raffin israelilaiseen "Hatufim"-sarjaan pohjautuen. Sarja kertoo kahdeksan vuoden sotavankeuden jälkeen kotiin palaavasta merijalkaväen sotilaasta (Damian Lewis) ja bipolaarisesta CIA:n virkailijasta (Claire Danes), joka uskoo al-Qaidan käännyttäneen sotilaan puolelleen.


title: Isänmaan puolesta (televisiosarja)

text: Sarjan ensimmäinen kausi alkoi Showtimella 2. lokakuuta 2011. Jo saman kuukauden lopulla Showtime tiedotti tilanneensa sarjasta toisen 12 jakson tuotantokauden. Showtimen mukaan ensimmäisen kauden päätösjaksolla oli viisi miljoonaa katsojaa kaikki viralliset alustat mukaan lukien, mikä teki siitä verkon suosituimman uutuussarjan kauden päätösjakson. Kokonaisuudessaan ensimmäisen kauden jaksoilla oli keskimäärin 4,4 miljoonaa katsojaa.


title: Isänmaan puolesta (televisiosarja)

text: Toinen kausi alkoi Yhdysvalloissa 30. syyskuuta 2012 ja lokakuussa varmistui, että sarjasta tehdään myös kolmas kausi. Se alkoi Yhdysvalloissa 29. syyskuuta 2013. Kolmannen kauden viimeinen jakso esitettiin 15. joulukuuta 2013. Neljäs tuotantokausi ohjelmasta alkoi pyöriä Yhdysvalloissa 5. lokakuuta 2014 alkaen ja sen viimeinen jakso esitettiin 21. joulukuuta 2014. Sarjan viides tuotantokausi esitettiin 4. lokakuuta ja 20. joulukuuta 2015 välillä. Showtime tiedotti 9. joulukuuta 2015 tilanneensa sarjasta kuudennen tuotantokauden, joka alkaa vuoden 2016 aikana. Suomessa sarjaa on esittänyt MTV3 6. tammikuuta 2013 alkaen.


title: Isänmaan puolesta (televisiosarja)

text: Lähde


title: Isänmaan puolesta (televisiosarja)

text: "Isänmaan puolesta" on saanut erinomaisia arvioita, ja sen ensimmäisen kauden keskiarvo Metacriticissä on 92. Toisen kauden keskiarvo on 96. Kolmannesta tuotantokaudesta alkaen sarja ei kuitenkaan ole enää saavuttanut samanlaista suosiota kriitikoiden keskuudessa. Kolmannen kauden Metacritic-keskiarvo on 77, neljännen kauden 74 ja viidennen 76.


title: Isänmaan puolesta (televisiosarja)

text: Claire Danes voitti roolistaan parhaan draamasarjan naispääosan Golden Globe -palkinnon vuosina 2012 ja 2013. Damian Lewis voitti parhaan miespääosan Golden Globen vuonna 2013. Myös itse sarja voitti parhaan draamasarjan Golden Globen vuosina 2012 ja 2013. Lesli Linka Glatter palkittiin Directors Guild of America Award –palkinnolla vuonna 2015 "erinomaisesta ohjaustyöstä draamasarjassa" jaksossa "Askel eteenpäin, kaksi taakse" ("From A to B and Back Again").


title: HMS Dauntless (D33)

text: HMS Dauntless (viirinumero D33) on Britannian Kuninkaallisen laivaston tyypin 45 ilmatorjuntahävittäjä.


title: HMS Dauntless (D33)

text: Aluksen rakentaminen aloitettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 28. elokuuta 2004 telakkanumerolla 1062. Alus laskettiin vesille 23. tammikuuta 2007 kumminaan amiraali Sir James Burnell-Nugentin puoliso Lady Mary.


title: HMS Dauntless (D33)

text: Alus aloitti 14. marraskuuta 2008 koeajojen avomeriosuuden, jonka aikana testattiin konehuone ja tehonsiirto sekä ase- ja viestijärjestelmät.


title: HMS Dauntless (D33)

text: Alus saapui 2. joulukuuta 2009 kotisatamaansa Portsmouthiin, jossa telakka luovutti sen virallisesti puolustusministeriölle 3. joulukuuta. Laivasto sai aluksen palvelukseensa 3. kesäkuuta 2010, ja puolustusministeriö ilmoitti 1. lokakuuta aluksen laukaisseen ensimmäisen Sea Viper -ohjuksensa Hebridien ampuma-alueella. Se aloitti operatiivisen palveluksensa 16. marraskuuta.


title: HMS Dauntless (D33)

text: Toukokuussa 2011 alus osallistui Saxon Warrior -harjoitukseen. Kesäkuussa alus ylitti Atlantin ja vieraili Norfolkissa Virginiassa, jossa se osallistui FRUKUS-harjoitukseen yhdessä Venäjän, Ranskan ja Yhdysvaltain kanssa. "HMS Dauntlessista" tuli syyskuussa ensimmäinen luokkansa alus, joka vieraili Lontoossa sen kiinnittyessä laituriin Lontoon Cityn lentoasemaa vastapäätä.


title: HMS Dauntless (D33)

text: Tammikuussa 2011 alus vapautti Falklandeilla palvelleen tyypin 23 fregatin "HMS Montrosen" aloittaessaan palveluksensa vartioaluksena eteläisellä Atlantilla.


title: Athenis Finlandiae -kulttuuritapahtuma

text: Athenis Finlandiae - Kulttuuritapahtuma on Jyväskylässä vuosittain järjestettävä tapahtuma. Antiikin kulttuuriin ja kieliin paneutuva juhlaviikko yhdistää historiaa, taidetta sekä viihdettä. Athenis Finlandiaen päätavoitteina on vaalia latinan kielen ja kulttuurin perinteitä sekä innostaa uusia nuoria jatkamaan latinan kielen perinnettä. Tapahtumaa on järjestänyt vuodesta 2008 lähtien Musiikin, Kulttuurin ja Taiteen edistämisyhdistys MuKuTa Ry.


title: Athenis Finlandiae -kulttuuritapahtuma

text: "Athenis Finlandiae" tarkoittaa suomeksi "Suomen Ateenassa". Jyväskylä sai lempinimensä Suomen Ateena jo 1850-luvulla, kun Suomen kansalliskirjailija Elias Lönnrot kirjoitti Jyväskylään Wolmar Schildtille: "Sinä Schildt, joka olet siellä Jyväskylässä, Suomen Ateenassa, tieteen ja taiteen kehdossa." Sanaseppona tunnettu Schildt oli Jyväskylässä juuri keksinyt latinankielestä suomenkieliset sanat "tiede" ja "taide".


title: Athenis Finlandiae -kulttuuritapahtuma

text: Leikillinen tokaisu sai myöhemmin katetta, kun Jyväskylään perustettiin ensimmäiset suomenkieliset koulut. Jyväskylä profiloituu nykyään vahvasti yliopisto- ja koulukaupunkina, sivistyksen ja kulttuurin keskuksena.


title: Athenis Finlandiae -kulttuuritapahtuma

text: Tarjosi retkiä Keski- Suomen luontoon sekä syventyi latinan kieleen. Tapahtuman virallinen suojelija oli elinkeinoministeri Mauri Pekkarinen.


title: Athenis Finlandiae -kulttuuritapahtuma

text: Luennoitsijoina toimivat kirjailija Aino Suhola, Mitro Repo, lääkäri Tapani Kiminkinen, professori Teivas Oksala, lehtori Erkki Palmén, ja lehtori Maija- Leena Kallella.


title: Athenis Finlandiae -kulttuuritapahtuma

text: Tapahtumaviikolla esiintyivät Virve Rosti & Menneisyyden Vangit, Virve Kilpelä & Matti Asikainen sekä Dr. Ammondt.


title: Athenis Finlandiae -kulttuuritapahtuma

text: Syventyi latinan kieleen ja kulttuuriin sekä latinankieliseen kirjallisuuteen. Tapahtuman virallinen suojelija oli opetusministeri Henna Virkkunen.


title: Athenis Finlandiae -kulttuuritapahtuma

text: Luennoitsijoina olivat professori Teivas Oksala, lehtori Erkki Palmén, lehtori Maija- Leena Kallella, dosentti Erkki Sironen, dosentti Reijo Pitkäranta, professori Maarit Kaimio, professori Anto Leikola, professori Taneli Kukkonen, Joonas Ilmavirta, tietokirjailija Arto Kivimäki, rovasti Arvi Tuomi, ja FL Mika Rissanen.


title: Athenis Finlandiae -kulttuuritapahtuma

text: Tapahtumaviikolla esiintyivät Kari Tapio, Dr Ammondt sekä Jyväskylän Studiokuoro.


title: Athenis Finlandiae -kulttuuritapahtuma

text: Tapahtuman teemana oli filosofia. Tapahtuman virallinen suojelija oli Suomen tasavallan presidentti Tarja Halonen.


title: Athenis Finlandiae -kulttuuritapahtuma

text: Luennoitsijoina olivat lehtori Erkki Palmén, lehtori Maija- Leena Kallella, dosentti Juhani Sarsila, dosentti Erkki Sironen, professori Juha Sihvola, lehtori Miira Tuominen, professori Taneli Kukkonen, tutkija Ville Vuolanto, professori Tarmo Kunnas, lehtori Timo Sironen, dosentti Reijo Pitkäranta, professori Arno Forsius, LL Laura Mikkonen, professori Teivas Oksala, filosofian tohtori Lasse Kangas ja lisensiaatti Jorma Kyppö.


title: Athenis Finlandiae -kulttuuritapahtuma

text: Wolmar Schildt palkinnon 2010 sai lääkäri Tapani Kiminkinen. Palkinnon Kiminkiselle luovutti laukaalainen Jorma Kyppö.


title: Athenis Finlandiae -kulttuuritapahtuma

text: Julkistamistilaisuudet Athenis Finlandiae 2010: Maija-Leena Kallela ja Juhani Sarsila julkaisivat kirjan "Ne mainiot helleenit".


title: Athenis Finlandiae -kulttuuritapahtuma

text: Tapahtumaviikolla esiintyivät Jyväskylän Studiokuoro, Dr. Ammondt sekä Maria Lund.


title: Athenis Finlandiae -kulttuuritapahtuma

text: Pääteemoja olivat runous ja retoriikka sekä Rooma, niin Antiikin Rooma kuin matkailijan Rooma. Tapahtuman virallinen suojelija oli Suomen Italian suurlähettiläs Petri Tuomi-Nikula.


title: Athenis Finlandiae -kulttuuritapahtuma

text: Luennoitsijoina oli lehtori Erkki Palmén, lehtori Maija- Leena Kallella, lehtori Timo Sironen, professori Teivas Oksala, valtiotieteiden maisteri Asko Räty, Pia Mustonen, lääkäri Ylermi Luttinen, professori Olli Salomies, dosentti Raija Sarasti-Wilenius, Joonas Ilmavirta ja Kristiina Lehtinen.


title: Athenis Finlandiae -kulttuuritapahtuma

text: Wolmar Schildt palkinnon 2011 sai kouluneuvos Jorma Lempinen. Palkinnon luovutti Wolmar Schildtin pojanpojan tytär Kristiina Lehtinen.


title: Athenis Finlandiae -kulttuuritapahtuma

text: Julkistamistilaisuudet Athenis Finlandiae 2011: Jyväskylän Studiokuoro julkaisi levyn ’Classica Dilecta Latine Cantata’. Dr. Ammondt julkaisi levyn ’Roses and Memories in Latin’ sekä Maija-Leena Kallela, Erkki Palmén ja Juhani Sarsila julkaisivat kirjan "He tekivät Rooman".


title: Athenis Finlandiae -kulttuuritapahtuma

text: Tapahtumaviikolla esiintyivät Suomen paras kuoro 2011, Voice-kuoro ja Tomi Metsäketo, Tessa Virta & Olli Peuha, Venäjä Rocks- bändi, Jyväskylän Studiokuoro, Heinolan Lausuntakuoro sekä Dr Ammondt.


title: Athenis Finlandiae -kulttuuritapahtuma

text: Tapahtuman teemoina olivat Venäjä, antiikin sodat, tähtitiede ja siihen pohjautuvat horoskoopit. Virallinen suojelija vuonna 2012 oli kulttuuri- ja urheiluministeri Paavo Arhinmäki.


title: Athenis Finlandiae -kulttuuritapahtuma

text: Luennoitsijoina olivat lääkärilatinisti Ylermi Luttinen, lehtori Maija-Leena Kallela, Helsingin yliopiston professori Tapio Markkanen, Jyväskylän yliopiston professori Ville Sarkamo, pelisuunnittelun konsultti Jaakko Kemppainen, emerituspiispa Juha Pihkala ja professori Teivas Oksala.


title: Athenis Finlandiae -kulttuuritapahtuma

text: Wolmar Schildt palkinnon 2012 sai professori Teivas Oksala. Palkinnon luovutti Schildtin pojanpojantytär filosofian maisteri Kristiina Lehtinen.


title: Athenis Finlandiae -kulttuuritapahtuma

text: Julkistamistilaisuudet Athenis Finlandiae 2012: kokkolalaisyhtye Amas-yhtye julkaisi tapahtuman yhteydessä suomalaissäveltäjä Konsta Jylhän tuotantoa latinaksi sisältävän ”Laudo Gratiam Domini”-levyn.


title: Athenis Finlandiae -kulttuuritapahtuma

text: Tapahtumaviikolla nähtiin kaksi konserttia. Latinisti Erkki Palménille omistetussa muistokonsertissa esiintyivät Hannu Ikosen johtama Jyväskylän Studiokuoro ja Doctor Ammondt. Tapahtuman loppukonsertissa esiintyivät Toni Edelmann, Korpilahden Pikkupelimannit ja Amas.


title: Athenis Finlandiae -kulttuuritapahtuma

text: Taiteen ystäville järjestetty ikonimaalari Raija Kannisen näyttely keräsi kiinnostusta maan rajojen ulkopuoleltakin.


title: Athenis Finlandiae -kulttuuritapahtuma

text: Tämänvuotisen tapahtuman erikoisuutena oli internetpalvelu Athenis Finlandiae -foorumin julkaisu, johon on kerätty asiantuntijoita vastaamaan kysymyksiin latinan kielestä ja antiikin kulttuurista. Tapahtuman yhteydessä järjestettiin nuorisolle suunnattu "Gladiator City" -kilpailu, joka keräsi taiteellisia näkemyksiä nykyajan roomalaisista miekkamiehistä. Parhaimmaksi raati valitsi Eeva Kouvalaisen työn.Athenis Finlandiae 2015 -tapahtumaviikon yhtenä teemana ovat Pohjoismaat


title: Egyptin jalkapallomellakka

text: Egyptin jalkapallomellakka oli 1. helmikuuta 2012 tapahtunut mellakka, joka syttyi Port Saidissa Egyptin valioliigan Al-Masry Clubin ja Al-Ahlin välisen ottelun jälkeen. Mellakoissa kuoli ainakin 74 ihmistä ja useita satoja haavoittui.


title: Egyptin jalkapallomellakka

text: Väkivaltaisuudet alkoivat vain muutamia sekunteja Al-Masryn ja Al-Ahlin välisen ottelun päätyttyä. Kotijoukkue Al-Masry oli voittanut ottelun yllättäen 3–1. Silminnäkijöiden mukaan ilmapiiri katsomossa oli ottelun aikana ollut kiihkeä, kun vierasjoukkueen kannattajat olivat nostaneet kotijoukkueen kannattajia halveksineen bannerin. Al-Ahlin ultrat ovat tunnettuja väkivaltaisuudestaan.


title: Egyptin jalkapallomellakka

text: Al-Masryn kannattajat ryntäsivät kentälle heti ottelun päätyttyä ja alkoivat kivittää ja pahoinpidellä sekä Al-Ahlin pelaajia että kannattajia. Kentälle ryntäsi tuhansia molempien joukkueiden kannattajia. Fanit heittelivät toisiaan ja pelaajia kohti kiviä, ilotulitteita ja pulloja. Pelaajat vietiin pukuhuoneisiin turvaan, ja myöhemmin illalla Egyptin armeijan helikopterit evakuoivat vierasjoukkueen pelaajat ja faneja katsomolta.


title: Egyptin jalkapallomellakka

text: Väkivaltaisuuksissa kuoli ainakin 74 ihmistä, joista suurin osa tallautui kuoliaaksi. Egyptin valtiollinen televisio arvioi loukkaantuneiden määräksi noin tuhat, mutta sisäministeriön mukaan loukkaantuneita oli noin 250. Samaan aikaan Kairon kansainvälisellä stadionilla pelattu Zamalekin ja Ismailyn välinen ottelu keskeytettiin, kun tiedot mellakasta päätyivät sinne. Keskeyttämisestä raivostuneet Zamalekin kannattajat sytyttivät osia stadionista tuleen. Palot saatiin kuitenkin sammutettua nopeasti.


title: Egyptin jalkapallomellakka

text: Asevoimien korkeinta neuvostoa johtava Muhammad Hussein Tantawi antoi tapauksen jälkeen harvinaisen televisiohaastattelun, jossa vakuutti, että mellakan takana olevat ihmiset jäljitetään. Muslimiveljeskunta syytti väkivaltaisuuksista Hosni Mubarakin kannattajia ja painotti, ettei tapahtumassa ollut enää kysymys jalkapallosta, vaan taustalla olivat puhtaasti poliittiset syyt. Armeija julisti samalla maahan kolmen päivän suruajan.


title: Egyptin jalkapallomellakka

text: Fifan pääjohtaja Sepp Blatter antoi lausunnon kutsuen tapahtunutta jalkapallon ”mustaksi päiväksi”. Egyptin jalkapalloliitto ilmoitti peruuttuvansa kaikki pelit toistaiseksi, ja Al-Ahli ilmoitti pitävänsä kolmen päivän suruajan ja keskeyttävänsä siksi aikaa kaiken urheilutoimintansa.


title: Egyptin jalkapallomellakka

text: Tammikuussa 2013 oikeusistuin langetti mellakkaan liittyen 21 kuolemantuomiota kotijoukkue al-Masryn kannattajille. Tuomio synnytti uusia väkivaltaisuuksia, joissa kuoli ainakin 30 ihmistä ja loukkaantui 300. Välituomioistuimen uudelleenkäsittelyssä vuonna 2015 kuolemantuomioiden määrä laski 11:een. Lisäksi langetettiin 40 vankeustuomiota, joista pisimmät olivat 15 vuoden mittaisia.


title: HMS Diamond (D34)

text: HMS Diamond (viirinumero D34) on Britannian Kuninkaallisen laivaston tyypin 45 ilmatorjuntahävittäjä.


title: HMS Diamond (D34)

text: Aluksen rakentaminen aloitettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 25. helmikuuta 2005 telakkanumerolla 1063. Alus laskettiin vesille 27. marraskuuta 2007 kumminaan Lady Johns. Alus päätti valmistajan koeajot heinäkuussa 2010 ja se otettiin palvelukseen 6. toukokuuta 2011.


title: HMS Diamond (D34)

text: Alus saapui kotisatamaansa Portsmouthiin 22. syyskuuta 2010, jossa telakka luovutti sen virallisesti puolustusministeriölle. Laivasto otti aluksen palvelukseensa 6. toukokuuta 2011 ja se aloitti operatiivisen palveluksensa heinäkuussa. Aluksen miehistön koulutus päättynee kesällä 2012.


title: Elämäjärvi

text: Elämäjärvi on Pihtiputaan kunnan kylä. Elämäjärvi sijaitsee E75-valtatien varrella Pihtiputaan pohjoisosassa 15 kilometrin päässä kuntakeskuksesta. Kylä sijaitsee Elämäjärven rannalla. Tunnettuja Elämäjärveltä lähtöisin olevia ovat kuvanveistäjä Esko Kananen sekä laulaja Pete Parkkonen.


title: Elämäjärvi

text: Elämäjärvellä on nykyisin hieman yli 300 asukasta. Kylän asukastiheys on noin 5 asukasta neliökilometriä kohden. Elämäjärvellä on noin 130 taloutta, joissa asuu keskimäärin 2,6 henkilöä kussakin. Asuntoja kylässä on yhteensä 144.


title: Tenczynek

text: Tenczynek on kylä Puolassa, Vähä-Puolan voivodikunnassa, Krzeszowicen kunnassa. Se sijaitsee noin 25 kilometriä länteen Krakovassa. Asukkaita siellä on 3 436.


title: Tenczynek

text: Infrastruktuuri:


title: Kampin kappeli

text: Kampin kappeli on Helsingin Kampissa Narinkkatorin laidalla sijaitseva kappeli. Se paljastettiin hupun alta 1. helmikuuta 2012. Kappeli kuuluu Helsingin designpääkaupunkivuoden hankkeisiin, ja sen on suunnitellut arkkitehti Mikko Summanen Arkkitehtitoimisto K2S:stä.


title: Kampin kappeli

text: Kappelissa ei järjestetä kirkollisia toimituksia vaan se on tarkoitettu hiljentymiseen. Siellä on sekä seurakunnan että sosiaaliviraston työntekijöitä.


title: Kampin kappeli

text: Kappeli voitti The Chicago Athenaeum: International Architecture Awards For The Best New Global Design -palkinnon vuonna 2010.


title: Aarre M. Peltonen

text: Aarre Mauno Peltonen (6. lokakuuta 1920 Antrea – 16. lokakuuta 1991) oli suomalainen kirjallisuudentutkija.


title: Aarre M. Peltonen

text: Peltonen toimi Tampereen yliopiston yleisen kirjallisuustieteen apulaisprofessorina.


title: Aarre M. Peltonen

text:
Peltosen tutkimuskohteena oli erityisesti runoilija Eino Leinon elämä ja tuotanto. Panu Rajala nostaa Leino-elämäkerrassaan "Virvatuli" Peltosen Leino-tutkijana korkealle:
Peltonen toimitti myös lukuisia Leinon teoksia tekstikriittisesti.


title: Aarre M. Peltonen

text: Aarre M. Peltosen isä oli kansakoulunopettaja ja kirjailija Armas Peltonen. Sarjakuvasuomentaja Outi Walli on Peltosen tytär. "Aku Ankan" päätoimittaja Alli Peltonen oli Aarre M. Peltosen sisko.


title: Väinö Kaukonen

text: Väinö Kaukonen (18. maaliskuuta 1911 Kuopio – 4. lokakuuta 1990 Helsinki) oli suomalainen professori ja kirjallisuudentutkija.


title: Väinö Kaukonen

text: Kaukonen tutki Kalevalan kulttuurihistoriaa ja Elias Lönnrotia. Hän väitteli tohtoriksi vuonna 1939 väitöskirjalla "Vanhan Kalevalan kokoonpano I". Hän toimi Helsingin yliopiston kotimaisen kirjallisuuden dosenttina vuosina 1956–62 ja apulaisprofessorina vuosina 1962–1974.


title: Väinö Kaukonen

text: Kaukonen toimi johtotehtävissä Neuvostoliittoinstituutissa ja Suomi-Neuvostoliitto-Seurassa sekä suomalais-unkarilaisen kulttuurikomitean puheenjohtajana vuosina 1967–74


title: Irma Airisto

text: Irma Kaarina Airisto, o.s. "Isola" (14. joulukuuta 1920 Hausjärvi – 31. maaliskuuta 1990 Riihimäki) oli suomalainen kuvaamataidon opettaja ja näytelmäkirjailija.


title: Irma Airisto

text: Irma Airiston vanhemmat olivat Toini ja Mauno Isola. Mauno Isola tunnetaan joululaulun "Me käymme joulun viettohon..." sanoittajana.


title: Irma Airisto

text: Irma Airisto pääsi ylioppilaaksi 1939 Riihimäen yhteislyseosta ja valmistui kuvaamataidon opettajaksi 1945. Hän toimi Riihimäen lyseon kuvaamataidon opettajana 1957–1984.


title: Irma Airisto

text: Airisto kirjoitti useita kymmeniä näytelmiä ja perusti myös Riihimäen lyseoon näytelmäkerhon sekä Riihimäen kansalaisopiston yhteyteen Ermina-näyttämön.


title: Euroopan lämpöaalto 2003

text: Euroopan lämpöaalto 2003 oli voimakas lämpöaalto, joka koetteli vuonna 2003 useita Euroopan maita kesäkuusta elokuuhun ulottuneella ajanjaksolla. Lämpöaalto oli voimakkain Euroopassa koettu aalto vuoden 1540 jälkeen. Yli 40 000 ihmistä kuoli lämpöaallossa, ja sen suurimmat tuhot olivat Ranskassa, jossa se vaati 14 802 ihmisen hengen ja tuhosi laajoja viljelyssatoja.


title: Euroopan lämpöaalto 2003

text: Lämpöaalto tuhosi myös monissa muissa maissa paljon viljasatoa, esimerkiksi Moldovassa se tuhosi 80 % sadosta ja Italiassa 13 % kokonaissadosta. Lämpöaalto aiheutti myös laajaa kuivuutta, joka sai monien jokien vedenkorkeuden laskemaan ja Välimeren veden lämpötilan nousemaan. Korkeiden lämpötilojen myötä myös keskilämpötilat olivat keskimääräistä korkeampia esimerkiksi Irlannissa, jossa elokuun keskilämpötila poikkesi kaksi astetta keskiarvosta. Sveitsissä lämpöaalto sulatti Alpeilla laajoja alueita jäätiköistä, mistä seurasi tuhotulvia.


title: Euroopan lämpöaalto 2003

text: Lämpöaallon vaikutuksesta viinirypälesato oli normaalia parempi etenkin Ranskassa ja Unkarissa. Unkarilaiset viininviljelijät voittivatkin kansainvälisessä viinikilpailussa yhteensä yhdeksän kultamitalia ja yhdeksän hopeamitalia.


title: Euroopan lämpöaalto 2003

text: Lämpöaallon myötä mitattiin myös paljon uusia lämpöennätyksiä. Kyproksella mitattiin koko lämpöaallon korkeimmaksi lämpölukemaksi 52,1 astetta, joka rikkoi vuonna 1995 mitatun 49,2 asteen ennätyksen. Se oli myös korkein lämpöaallon aikana mitattu lukema. Saksassa mitattiin korkeimmaksi lukemaksi 40,4 astetta. Sveitsin uudeksi lämpötilaennätykseksi mitattiin 41,5 astetta Gronossa Graubündenissa.


title: Big Daddy

text: Big Daddy on vuonna 1999 julkaistu komediaelokuva. Elokuvan pääosia esittävät Adam Sandler, Joey Lauren Adams, Jon Stewart, Rob Schneider, Dylan Sprouse, Cole Sprouse, Leslie Mann ja Steve Buscemi. Elokuvan on ohjannut Dennis Dugan. Elokuva menestyi taloudellisesti maailmanlaajuisesti kritiikistä huolimatta ja voitti Razzie-palkinnon huonoimmasta miespääosasta.


title: Titanic (vuoden 1943 elokuva)

text: Titanic on vuonna 1943 ilmestynyt saksalainen sota-aikainen propagandaelokuva, jonka ovat ohjanneet Werner Klingler ja Herbert Selpin. Pääosia esittävät Sybille Schmitz ja Hans Nielsen. Elokuvan tarkoitus oli käyttää "RMS Titanicin" uppoamista hyväkseen saattaakseen brittiläiset ja amerikkalaiset kapitalistit huonoon valoon ja kunnioittaa laivalla olleita saksalaisia sankareina.


title: Titanic (vuoden 1943 elokuva)

text: Gestapo pidätti elokuvan toisen ohjaajan Selpinin hänen laivan henkilökuntaan kohdistuvien lausuntoidensa takia. Hänet löydettiin myöhemmin kuolleensa sellistään ja Gestapon mukaan Selpinin kuolinsyy oli itsemurha.


title: Titanic (vuoden 1943 elokuva)

text: Elokuva kuvattiin Itämerellä "Cap Arcona" -laivalla. Elokuva sai ensi-iltansa saksalaisten miehittämässä Pariisissa, mutta propagandaministeri Joseph Goebbels kielsi elokuvan pian sen ensi-illan jälkeen, sillä hänestä elokuvassa esiintyvä matkustajien paniikki muistutti liiaksi saksalaiskatsojia heidän pelostaan liittoutuneiden pommituksia kohtaan. Osaa elokuvan kohtauksista hyödynnettiin vuonna 1953 valmistuneessa elokuvassa "Titanicin kohtalonyö".


title: Titanic (vuoden 1943 elokuva)

text: "Titanic" löydettiin uudestaan vuonna 1949, mutta se joutui lännessä useimmissa maissa esityskieltoon. Elokuvaa esitettiin joitain kertoja Saksan televisiossa, mutta vasta 1992 se julkaistiin leikeltynä huonolaatuisena VHS-kopiona. Videokopiosta oli poistettu suurin osa kohtauksista, jotka sisälsivät natsipropagandaa. Vuonna 2005 "Titanic" julkaistiin entisöitynä "special edition" -DVD:nä.


title: Luettelo suurimmista kasvisuvuista

text: Luettelo suurimmista kasvisuvuista: Luettelossa on koppisiemenisten ("Angiospermae", "Magnoliophyta") kasvien ja samalla kaikkien siemenkasvien suurimmat suvut lajimäärineen. Lajiluvussa saattaa esiintyä suurtakin vaihtelua lähteestä riippuen.


title: Vopli Vidopljasova

text: Vopli Vidopljasova (lyhenne VV, ukr. "Воплі Відоплясова", "ВВ") on ukrainalainen, vuonna 1986 perustettu rockyhtye, jonka musiikissa on vaikutteita muun muassa kansanmusiikista, patrioottisista lauluista ja punkrockista.


title: Vopli Vidopljasova

text: Kiovan polyteknisen instituutin opiskelijat Oleh Skrypka, Oleksandr Pipa ja Yjuri Zdorenko perustivat Vopli Vidopljasovan toukokuussa 1986 viikko Tšernobylin ydinvoimalaonnettomuuden jälkeen yhteiskuntaa kritisoivaksi yhtyeeksi. Vopli Vidopljasova on saanut paljon suosiota Ukrainassa monilla hiteiksi nousseilla kappaleillaan. Yhtye on konsertoinut myös ulkomailla, muun muassa Ranskassa.


title: Vopli Vidopljasova

text: Yhtyeen rumpali Serhi Sah’no on syntyjään Tšernobylista.


title: Masterpiece

text: Masterpiece tai Masterpieces voi viitata:


title: Miguel Poveda

text: Miguel Ángel Poveda León (s. 13. helmikuuta 1973 Barcelona, Espanja) on flamencolaulun merkittävimpiä nykyedustajia.


title: Miguel Poveda

text: Poveda ei ole sen paremmin kotoisin Andaluciasta kuin mustalainenkaan, mitkä perinteisesti ovat flamencolaulan ominaisuuksia. Hän on perehtynyt oikeaoppiseen lauluun, etenkin Jerez de la Frontera liitettyihin tyyleihin. Hänen ensimmäinen levynsä on "Viento del Este" vuodelta 1995. Toinen levy "Suena Flamenca" ilmestyi 1997, ja se noudatti uskollisesti flamencon perinnettä soleares-, buleria-, tango- and alegria-lauluineen. Levyllä on myös kunnianosoitus legendaariselle Manolo Caracolille.


title: Miguel Poveda

text: Kolmas levy on nimeltään "Zaguan". Levy "Poemas de Exilo. Rafael Alberti" vuodelta 2004 on konserttiäänitys ja sisältää Rafael Albertin runoja eikä siis ole flamencoa. Flamencoa ei sisällä myöskään seuraava levy "Desglaç", vaan siinä on katalonialaisia lauluja. Flamencoon hän palasi levyllä "Tierra de Calma" vuodelta 2006.


title: Hapsikat

text: Hapsikat ("Ruppia") on vesikasvisuku "Alismatales"-lahkossa. Se kuuluu ainoana sukuna hapsikkakasvien ("Ruppiaceae") heimoon. Aiemmin hapsikat on sijoitettu toisinaan vitakasveihin ("Potamogetonaceae"). Suku on nimetty saksalaisen Heinrich Bernard Ruppin (1688–1719) mukaan.


title: Hapsikat

text: Hapsikoita on enintään kymmenen lajia, joita kasvaa kosmopoliittisesti merissä kaikkien mantereiden rannikoilla. Eurooppaa lukuun ottamatta hapsikoita tavataan myös makeissa vesissä.


title: Hapsikat

text: Hapsikat kasvavat usein murtovedessä tai makeassa vedessä uposkasveina. Niiden juuret ovat haarautumattomia ja varret nivelikkäitä; nivelvälit (internodit) ovat hyvin kehittyneet. Lehdet ovat kahteen riviin järjestyneitä, sahaisia, yksisuonisia, tupessa ei ole kielekettä, sen sijaan on korvakemainen muodostuma. Kukinto on tähkämäinen ja siinä on kaksineuvoisia kukkia. Siitepölyhiukkaset ovat pitkänomaisen kaarimaisia ja niissä on kolme ituaukkoa. Varrellisia ja erillisiä emilehtiä on 2–16, tavallisesti neljä. Ne ovat vartalottomia ja luotti on enemmän tai vähemmän kilpimäinen. Siemenaiheiden siitereikä eli mikropyle on molempien kalvojen eli integumenttien muodostama (bistomaalinen), ja laitasolukko on noin seitsemän solukerroksen paksuinen. Hedelmä on kannellinen pikku luumarja. Siemenkuori (testa) on kaksikerroksinen; ulomman kerroksen solut ovat kookkaita ja niiden soluseinissä on haaraisia ulokkeita. Siemenessä on endospermi eli siemenvalkuainen (ns. helobiaalista tyyppiä), ja sirkkajuuri on lateraalinen. Hapsikoiden kromosomiluku on n=8–12, 15.


title: Hapsikat

text: Hapsikat ovat läheisiä sukulaisia heimolle "Cymodoceaceae", johon ne voitaisiin yhdistää. Heimot muodostavat yhteisen kladin eli kehityslinjan, jota määrittävät lehtien sahalaitaisuus, kukan vastakohtaisuus, mikä on syntynyt kukkaosien surkastumisen myötä, ja hetiön kaksilukuisuus.


title: Hapsikat

text: Vesilinnut syövät hapsikoiden hedelmiä, joten kaukolevintä on lajeilla hyvin todennäköistä ja lajit risteytynevät helposti. Siksi on vaikeaa päästä selville lajien todellisesta määrästä.Suomessa esiintyy kaksi hapsikkalajia, merihapsikka ja kiertohapsikka. Ne ovat hentoja uposkasveja, joilla on pitkät rihmamaiset lehdet. Hapsikoita kasvaa harvinaisena Itämeren rannikoilla murtovedessä Virolahdelta Keski-Pohjanmaalle.


title: Patrick Herrmann

text: Patrick Herrmann (s. 12. helmikuuta 1991 Saarbrücken, Saarlandin osavaltio, Saksa) on saksalainen jalkapalloilija, pelipaikaltaan keskikenttäpelaaja. Hän pelaa Bundesliiga-joukkue Borussia Mönchengladbachissa. Hänen pelinumeronsa on 7.


title: Uikujoen kalliopiirrosalue

text: Uikujoen kalliopiirrokset on yhteisnimitys kalliopiirroksille, jotka sijaitsevat Uikujoen suistoseudun koskissa ja niiden rannoilla Karjalan tasavallassa Venäjällä. Alue sijaitsee lähellä Belomorskin kaupunkia, noin 6 kilometriä Vienanmeren rannikolta sisämaahan. Kuvakenttiä on 38, ja niihin on hakkaamalla piirretty noin 2 300 kuviota. Zalavrugan piirrokset ovat kuuluisia niiden kivikautista elämää esittävistä kohtauksistaan. Paikalla suoritetuista kaivauksista on löydetty kivikautisia esineitä.


title: Uikujoen kalliopiirrosalue

text: Piirroskentät sijaitsevat jokisaarissa Vygostrovin voimalaitoksen lähellä Uikujoen pääuoman varrella. Voimalatyömaan järjestelyt ovat muuttaneet veden virtauksia koskessa: vesi ei enää kuohu entiseen tapaan ja kuvakenttien välisten uomien veden pinta on laskenut. Suurimmassa Bolšoi Malinin saaressa ovat kuvakentät Staraja Zalavruga (”Vanha Zalavruga”) ja Novaja Zalavruga (”Uusi Zalavruga”). Muita kuvakenttiä ovat Besovy Sledki -saarella olevat kaksi kuvaryhmää, Jerpin Pudas -saaren kolme kuvaryhmää ja kolme muuta kuvakenttää pienten ”Nimettömien saarten” kallioilla.


title: Uikujoen kalliopiirrosalue

text: Eri kuvakentissä on yhteensä 2 300 kuvaa, jotka jakaantuvat seuraavasti (tilanne 2009): Staraja Zalavruga (216 kuvaa), Novaja Zalavruga kentät 1–27 (yhteensä 1 176 kuvaa), Nimettömien saarten kentät 1–4 (31 kuvaa), Jerpin Pudas kentät 1–3 (yhteensä 157 kuvaa), Besovy Sledki pohjoinen (470 kuvaa), Besovy Sledki eteläinen (60 kuvaa) ja Zolotets (19 kuvaa).


title: Uikujoen kalliopiirrosalue

text: Paikalliset asukkaat kertoivat vuonna 1926 ensimmäisistä Uikujoen piirroksista etnologi Aleksandr Linevskille, joka dokumentoi Besovy Sledkin saarelta piirrosryhmän ja julkaisi sen vuonna 1939. Vladislav Ravdonikas löysi lisää piirroksia 1930-luvulla. Hän löysi lisää kuvia Besovy Sledkiltä, Jerpin Pudasilta uuden kuvaryhmän ja vielä Bolšoi Malinin saarelta Staraja Zalavrugan kuvakentän. Ravdonikas julkaisi kaikki 1930-luvun puoleen väliin mennessä havaitut kuviot kaksiosaisessa kirjassa "Les Gravures Rupestres des Bords du lac Onega et de la mer Blanche" vuosina 1936–1938. Kirjoissa julkaistiin noin 600 piirrosta. Teos teki Uikujoen piirrosalueesta kuuluisan.


title: Uikujoen kalliopiirrosalue

text: Vesivoimalaitoksen suunnittelun alettua suoritettiin piirrosetsinnät Uikujoen alajuoksulla. Vuosina 1957–1970 havaittiin yli 100 muinaista asuinpaikkaa tai arkeologista kohdetta aikakaudelta, joka alkaa mesoliitiselta kaudelta ja päättyy keskiaikaan. Näiden lisäksi Zalavrugan läheltä löydettiin 26 uutta piirrosryhmää (Novaja Zalavruga) jokihiekan ja soran peittämältä hehtaarin suuruiselta alalta. Lisäksi Juri Savvatejev löysi kuvaryhmiä joen keskellä olevilta pieniltä saarilta ja niiden viereiseltä Jerpin Pudas -saarelta vuosina 1968–1969. Hän julkaisi laajan teoksen aiheesta 1970.


title: Uikujoen kalliopiirrosalue

text: Jan Gjerde havaitsi uusia kuvioita kenttätöissä vuosina 2003 ja 2004. Myöhemmin Nadežda Lobanova havaitsi Staraja Zalavrugalta uusia kuvioita vanhojen sisältä ja läheisen kaivauskohteen läheltä Zolotetsin kuvakentän.. Nykyään piirroksia arvioidaan olevan noin 2300.


title: Uikujoen kalliopiirrosalue

text: Kalliopiirrosten ajoittamiseen ei ole suoraa menetelmää, ja Uikujoen piirroksia on ajoitettu vain erilaisilla epäsuorilla menetelmillä. Ravdonikas päätteli vuonna 1938 kuvien tyylin perusteella niiden olevan 4 000 vuotta vanhoja.


title: Uikujoen kalliopiirrosalue

text: Maankohoamisen perusteella voidaan määrittää niin sanottu ”varhaisin mahdollinen piirtämisajankohta”, joka tarkoittaa aikaa, jolloin kuvakentän kallio nousi merestä maankohoamisen seurauksena ja piirtäminen tuli mahdolliseksi. Monet tutkijat pitävät todennäköisenä, että kuvat piirrettiin kallioon heti kun se oli merenrantaa. Näin on päätelty lähes kaikissa Pohjois-Euroopan piirros- ja maalauskohteissa, jossa tämä on ollut mahdollista.


title: Uikujoen kalliopiirrosalue

text: Uikujoen kuvat sijaitsevat 14,5–21 metriä meren nykypintaa ylempänä, ja Juri Savvatejev ryhmineen ajoitti piirrokset tämän ja maankohoamiskäyrien perusteella aikaan 4700–3300 BP (kalibroituna 3520–1530 eaa.). Nykytutkijat A. M. Žulnikov ja Nadežda Lobanova ajoittavat piirrokset 6000–5000 BP (kalibroituna noin 4000–3000 eaa.).


title: Uikujoen kalliopiirrosalue

text: Alueella suoritetut kaivaukset tukevat osittain näitä arvioita. Besovy Sledkin kaivausten löydökset ajoitettiin vuosille 4350–3090 eaa. Ylimpänä sijaitsevan Jerpin Pudaksen (19,5–21 metriä mpy) saaren kaivauksen löydökset ajoitettiin vuosille 5560–4180 eaa. Alimpana ovat Zalavrugan kentät, 14,5–16,8 metriä mpy, ja sen läheltä löydetyt nuotionpohjat on ajoitettu vuosille 2840–2450 eaa.


title: M/S Finlandia

text: M/S Finlandia (IMO 9214379) on suomalaisen Eckerö Linen matkustaja-autolautta, jonka varustamo osti vuonna 2012 italialaiselta Moby SpA:lta korvatakseen sillä Helsinki–Tallinna-reitillä liikennöivän "M/S Nordlandian" (nyk. "M/S Almariya"). "Finlandian" alkuperäinen nimi oli "M/S Moby Freedom". Virolaisella Tallinkilla oli käytössään "M/S Finlandian" sisaralus "M/S Superstar" (nyk. "M/S Pascal Lota") Helsinki–Tallinna-reitillä vuosina 2008–2017.


title: M/S Finlandia

text: "Finlandian" pituus on 175 metriä, leveys 27,6 metriä ja syväys seitsemän metriä. Vetoisuus on 36 093 tonnia. Neljä Wärtsilän dieselmoottoria tuottaa 50 400 kilowatin yhteistehon, jolla saavutetaan 27 solmun huippunopeus. Alus on rakennettu vuonna 2001 Etelä-Koreassa, ja se peruskorjattiin vuoden 2012 aikana Ruotsissa Landskronan telakalla.


title: M/S Finlandia

text: Alus tuli Eckerö Linen liikenteeseen, kun ensimmäinen matka omistajanvaihdoksen jälkeen tehtiin 31. joulukuuta 2012. Lähtöjä on päivittäin kolme sekä Helsingistä että Tallinnasta. Matka-aika on 2,5 tuntia suuntaansa, joten matka-aika lyheni parhaimmillaan yli tunnin verrattuna edeltäneeseen "M/S Nordlandiaan".


title: M/S Finlandia

text: "Finlandian" tultua käyttöön Eckerö Line otti käyttöön uuden yritysilmeensä.


title: M/S Finlandia

text: Laiva on ainoa matkustaja-autolautta, joka liikennöi Helsinki–Tallinna-välillä Suomen lipun alla.


title: M/S Finlandia

text: Alus telokoidaan tammikuussa 2019, jolloin laivaan tehdään uusi sisäänkäynti ja laiva saa samalla maasähkö valmiuden.


title: M/S Finlandia

text: Laivalla on kuusi ravintolaa, kaksi myymälää, kokoustiloja sekä uusi Extra-matkustusluokka, jossa lipun hintaan sisältyy juomat, ateria, päivän lehdet sekä langaton internetyhteys. Laivan keulaosassa on kaksikerroksinen baari, jossa sijaitsee myös esiintymislava.


title: Carnage

text: Carnage voi viitata:


title: Peuranvirna

text: Peuranvirna ("Astragalus frigidus") on kurjenherneiden sukuun kuuluva hernekasvilaji.


title: Peuranvirna

text: Peuranvirna on pystykasvuinen ja kasvaa 10–40 senttimetriä korkeaksi. Sen lehdissä on 3–7 paria leveähköjä, pitkänsoikeita lehdyköitä. Kukintona on lyhyt 5–20-kukkainen terttu. Peuranvirnan kukan teriö on 12–15 millimetriä pitkä ja väriltään vaaleankeltainen. Palot ovat 2–3 cm pitkät, riippuvat ja mustakarvaiset.


title: Peuranvirna

text: Suomessa peuranvirnaa esiintyy vain Pohjois-Lapissa ja Kuusamossa. Inarin Lapissa se on melko yleinen, muualla harvinainen. Peuranvirnan kasvupaikkoja ovat lehtomaiset metsät ja rantapensaikot. Laji on kalkinsuosija.


title: Walter Weiss

text: Walter-Otto Weiß (5. syyskuuta 1890 Deggendorf, Baijeri - 21. joulukuuta 1977 Aschaffenburg, Baijeri) oli Saksan armeijan kenraali. Hän oli Puolan valtauksen aikana Saksan I armeijakunnan esikuntapäällikkönä. Syyskuussa hänet ylennettiin kenraalimajuriksi. Vuonna 1941 hän komensi 26. jalkaväkidivisioonaa Operaatio Barbarossan aikana. Tultuaan ylennetyksi kenraaliluutnantiksi hän johti XXVII armeijakuntaa vuonna 1942 ja myöhemmin Saksan 2. armeijaa vuosina 1943-1945. Sodan lopussa hän komensi pohjoista armeijaryhmää ennen antautumistaan amerikkalaisille. Hänet vapautettiin vuonna 1948. Weiß kuoli 87-vuotiaana vuonna 1977.


title: Újpest

text: Újpest () on entinen kaupunki ja nykyinen Budapestin kaupunginosa Unkarissa. Újpestin kaupunginosa muodostaa suurimman osan Budapestin IV osa-alueesta, joka tunnetaan myös Újpestin nimellä. Újpestin kaupunginosassa oli 74 000 ja koko IV osa-alueella 103 400 asukasta vuonna 2009. Alueen rajoina ovat lännessä Tonava ja idässä Váciin kulkeva rautatie.


title: Újpest

text: Kreivi István Károlyi perusti Újpestin kylän vuonna 1840 silloisen kaupunginrajan pohjoispuolelle. Vuonna 1870 siellä asui jo 10 000 ihmistä, ja se oli merkittävä teollisuuskeskus ja Unkarin suurin kylä. Újpestistä tuli kaupunki vuonna 1907, ja se liitettiin Budapestiin 1950. Újpest oli aikaisemmin tunnettu nahka-, puu-, tekstiili- ja kemianteollisuudesta, ja nykyäänkin siellä toimii useita merkittäviä yrityksiä, kuten Tungsram ja Chinoin.


title: Újpest

text: Újpestille on tyypillistä vastakohtaisuus vanhojen, kapeiden katujen varrelle rakennettujen yksikerroksisten talojen ja korkeiden kerrostaloalueiden välillä. Siellä on paljon 10-kerroksisia tai sitä korkeampia betonielementtitaloja, jotka rakennettiin työläisten asuntopulan helpottamiseksi. Kerrostalokortteleihin perustettiin tavallisesti kaikki tarvittavat palvelut, kuten peruskoulu, terveyskeskus, apteekki ja kauppoja. Niissä on noin 16 000 asuntoa ja niissä asuu puolet Újpestin asukkaista, enimmäkseen ala- ja keskiluokkaa. Újpestin arkkitehtonisia nähtävyyksiä ovat muun muassa kaupungintalo ja vesitorni.


title: Újpest

text: Újpestin asukkaiden kotiseutuhenki on vahva ja heitä pidetään jopa nurkkapatriootteina. Kaupunginosassa on tunnettu urheiluseura UTE (Újpesti Torna Egylet), jolla on oma jalkapallostadion, uimahalli ja jäähalli. UTE on perustettu vuonna 1865 ja jalkapallojoukkue Újpest FC vuonna 1899. Újpest FC on voittanut useita Unkarin liiga- ja cup-mestaruuksia.


title: Sotilas Jane

text: Sotilas Jane () on vuonna 1997 ensi-iltansa saanut toimintaelokuva, jonka on ohjannut Ridley Scott. Elokuva kertoo USA:n laivaston tiedustelu-upseerista, joka hyväksytään ensimmäisenä naisena Navy SEALs -erikoiskoulutukseen. Elokuvan pääosaa esittää Demi Moore.


title: Sotilas Jane

text: Elokuva oli taloudellinen menestys, vaikkakin vuonna 1998 Moore ansaitsi roolisuorituksellaan kyseenalaisen kunnian olla Golden Raspberry -palkintogaalan valitsemana vuoden huonoin naisnäyttelijä.


title: Sotilas Jane

text: Poliittisen painostuksen seurauksena vaativaan Navy SEALs -koulutukseen otetaan ensimmäinen nainen (Demi Moore). Kukaan ei usko hänen selviävän erikoisjoukkojen koulutuksesta, jonka 60 % miehistäkin keskeyttää. Hänen on kestettävä fyysisesti rankka valmennus ja jatkuvaa ahdistelua ja häirintää tietäen, että naisten tulevaisuus armeijassa riippuu hänen menestyksestään.


title: Valkohorsma

text: Valkohorsma ("Epilobium lactiflorum") on horsmien sukuun kuuluva pienikokoinen ruohokasvi, joka kasvaa vuoristoissa ja tunturialueilla.


title: Valkohorsma

text: Valkohorsma kasvaa 10–30 senttimetriä korkeaksi. Kasvin tyvellä on lyhyitä, turpeita, maansisäisiä silmuja. Varsi on haaraton, alaosastaan kalju ja yläosastaan viiruttaisesti kaarikarvainen. Vastakkain kasvavat lehdet ovat lyhytruotisia, kapeanpuikeita, suippotyvisiä, pyöreähkökärkisiä ja harvaan pienihampaisia. Väriltään ne ovat vaaleanvihreitä tai toisinaan punertavia. Kukkaperä ja sikiäin ovat nystykarvaisia ja kaarikarvattomia. Kukassa on neljä verho- ja terälehteä. Kukan teriö on valkoinen tai joskus hieman punertava. Se on leveydeltään 3–6 millimetriä. Emin luotti on nuijamainen. Suomessa valkohorsma kukkii heinä-elokuussa. Kasvin hedelmänä on 3–6 cm pitkä yläviisto, kalju kota. Haivenelliset siemenet ovat 1,1–1,5 mm pitkiä, kapean vastapuikeita, kapeakaulaisia, sileitä ja väriltään vaaleanruskeita. Valkohorsma on monivuotinen laji.


title: Valkohorsma

text: Valkohorsman tiedetään risteytyvän suohorsman ("E. palustre") kanssa, joskin ristymä on erittäin harvinainen.


title: Valkohorsma

text: Valkohorsma on pohjoisen pallonpuoliskon laji. Euroopassa sitä kasvaa ainoastaan Islannissa, Färsaarilla, muutamin paikoin Suomen ja Kuolan niemimaan tunturialueilla, Norjan ja Ruotsin vuoristoalueilla sekä Keski-Ruotsissa, jossa laji kasvaa myös alavammilla alueilla. Pohjois-Amerikassa valkohorsmaa tavataan Kalliovuorten alueella Alaskasta aina Kaliforniaan saakka sekä paikoitellen Kanadan itäosissa. Lajia kasvaa myös Grönlannin rannikoilla saaren keskivaiheille asti. Suomessa valkohorsma kuuluu alkuperäisiin lajeihin. Se on kuitenkin harvinainen, levinneisyydeltään pohjoinen kasvi, jota on tavattu vain Pallas-Ounastunturien alueella, Utsjoella ja Enontekiön pohjoisosassa.


title: Valkohorsma

text: Valkohorsma vaatii kostean kasvuympäristön. Suomessa laji kasvaa tunturikoivikoiden ja -paljakoiden alaosien vyöryrinteillä, suurruohostoissa, lehdoissa, ojissa ja puronvarsilla. Norjassa valkohorsmaa on tavattu aina 1660 metrin korkeuteen asti.


title: Härkit

text: Härkit ("Cerastium") on suku kohokkikasvien heimossa. Siihen kuuluu noin 60 lajia, jotka usein ovat pienikasvuisia ruohoja.


title: Härkit

text: Härkit ovat yksi- tai monivuotisia kasveja, joko karvattomia tai karvaisia. Lehdet ovat vastakkain, ruodittomia ja sileitä. Kukat valkoisia, terälehdet ovat kaksihalkoisia tai matalasti lanttokärkisiä.


title: Härkit

text: Suomessa esiintyvät härkkilajit:


title: Härkit

text: Muissa Pohjoismaissa esiintyviä härkkilajeja:


title: Härkit

text: Muualla luonnonvaraisena kasvavia härkkilajeja:


title: Härkit

text: Suomessa kasvaa luonnonvaraisena kahdeksan härkkilajia, joista kuusi on alkuperäisiä ja kaksi tulokaslajia. Selvästi yleisin on nurmihärkki, joka on yksi yleisimpiä kukkakasveja Suomessa ja jota esiintyy koko maassa. Tunturihärkki ja lumihärkki ovat yleisiä pohjoisimmassa Lapissa; napahärkki on harvinainen. Mäkihärkki ja tahmahärkki kasvavat ketokasveina vain Lounais-Suomessa. Ketohärkki on melko yleinen Euroopasta levinnyt uustulokaskasvi Etelä-Suomessa. Sykeröhärkki on harvinainen mutta leviävä uustulokas. Koristekasvina viljeltyä hopeahärkkiä on paikoitellen viljelyjäänteenä Suomen luonnossa.


title: Perheyritys (elokuva)

text: Perheyritys (engl. "Family Business") on vuonna 1989 julkaistu rikoskomedia. Elokuvan pääosia esittävät Sean Connery, Dustin Hoffman, Matthew Broderick, Rosanna DeSoto, Janet Carroll, Victoria Jackson, Bill McCutcheon ja Deborah Rush. Elokuvan on ohjannut Sidney Lumet.


title: Ritchie De Laet

text: Ritchie Ria Alfons De Laet (s. 28. marraskuuta 1988 Antwerp, Belgia) on belgialainen jalkapalloilija, pelipaikaltaan puolustaja. Hän edustaa Australian A-Leaguen Melbourne Cityä.


title: Ritchie De Laet

text: De Laet aloitti ammattilaisuransa Royal Antwerpissa, jossa pelasi neljä Belgian kakkosliigan ottelua kaudella 2006–2007. Seuraavat kaksi kautta hän edusti Stoke Cityä, jossa ei pelannut otteluakaan. Marraskuun 2008 hän oli lainalla Wrexhamissa. Hän siirtyi Manchester Unitediin kesällä 2009. Hän pelasi Unitedissa seuraavien kolmen kauden aikana yhteensä kolme valioliiga- ja kolme liigacupottelua. Hän pelasi United-vuosiensa aikana lainalla Sheffield Unitedissa, Prestonissa, Portsmouthissa ja Norwichissa.


title: Ritchie De Laet

text: De Laet siirtyi Leicesteriin 938 000 punnan siirtosummalla kesällä 2012. Ensimmäisten kahden kauden aikana hän pelasi mestaruussarjassa yhteensä 77 ottelua. Kaudella 2014–2015 hän pelasi valioliigassa 26 ottelua. Alkukaudella 2015–2016 hän pelasi Leicesterissä 12 valioliigaottelua, kunnes hänet lainattiin helmikuun alussa loppukaudeksi mestaruussarjan Middlesbroughiin. Hänen pelaamansa ottelumäärät riittivät siihen, että hän saavutti samalla kaudella sekä valioliigan mestaruuden että mestaruussarjan kakkosen mitalin ja nousun valioliigaan.


title: Ritchie De Laet

text: De Laet on pelannut kaksi A-maaottelua Belgian maajoukkueessa: toukokuussa 2009 ystävyysotteluissa Chileä ja Japania vastaan.


title: Igor Makarov (jääkiekkoilija)

text: Igor Sergejevitš Makarov (, s. 19. syyskuuta 1987 Moskova, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue PHK TsSKA Moskovassa. Makarov on pelannut aiemmin NHL:ssä Chicago Blackhawksissa ja sen farmijoukkueessa Rockford IceHogsissa.


title: Arashi no Yoru Ni

text: Arashi no Yoru Ni () on japanilainen Yūichi Kimuran kirjoittaman ja Hiroshi Aben kuvittaman kirjasarjan ensimmäinen osa. Kirja voitti vuonna 1995 Sankei Children's Literature Culture Awardin ja Kōdansha Literature Culture Awardin.


title: Arashi no Yoru Ni

text: Arashi no Yoru Nin julkaisuvuonna 1994 Kimuralla ei ollut aikomusta jatkaa kirjaa eteenpäin osana isompaa sarjaa, mutta tarinan suosion ja huomattavan kannustuksen vuoksi hän jatkoi tarinaa viidellä kirjalla. Kirjasarjaan perustuva Gisaburō Sugiin ohjaama elokuva julkaistiin vuonna 2005. Kirjasarjasta on myös tehty anime-sarja. Se kertoo Mei-nimisestä vuohesta ja Gabu-nimisestä sudesta. Ne kerran tapaavat toisensa ladossa ja ystävystyvät. Vuohet ovat Gabua vastaan ja sudet Meitä vastaan.


title: Black and White

text: Black and white voi viitata:


title: Kriemhild

text: Kriemhild on germaanisen mytologian henkilöhahmo, ja yksi Nibelungein laulun päähenkilöistä. Muinaisnorjalaisissa taruissa hän esiintyy nimellä Gudrun. Niissä hän on useiden kostotarinoiden päähenkilö.


title: Kriemhild

text: Nibelungein laulussa Kriemhild on burgundien kuninkaan Guntherin lempeä sisar, jonka Siegfried saa puolisokseen, kun on ensin auttanut Guntheria saamaan Brunhilden omakseen. Siegfried esiintyy Guntherina ja voittaa Brunhilden. Myöhemmin Gunther tapattaa Siegfriedin, kun Brunhilde on saanut selville, miten Siegfried ja Gunther pettivät hänet. Siegfriedin saatua surmansa Kriemhild muuttuu eepoksen toisessa osassa julmaksi kostottareksi. Hän nai hunnien kuninkaan Etzelin eli Attilan ja murhauttaa veljensä Attilan hovissa kostoksi Siegfriedin surmasta. Myös Kriemhild saa surmansa.


title: Kriemhild

text: Kriemhildin tarulla saattaa olla historiallinen esikuvansa. Vuonna 437 hunnit tuhosivat burgundien kuninkaan Gundaharin ja hänen seuraajansa. Vuonna 453 Attila kuoli nukkuessaan morsiamensa, germaanityttö Ildikon, vieressä. Kansantarut sekoittivat nämä tapahtumat. Muinaisnorjalaisissa saagoissa Ildiko muuntui Gudruniksi, joka kosti Attilalle veljiensä murhan. Germaanien asuttamilla alueilla Attila oli kuitenkin arvostettu, ja hänen osuutensa häivytettiin taustalle, kun taas Kriemhildistä tehtiin velisurmaaja.


title: Keltavatsamurmeli

text: Keltavatsamurmeli ("Marmota flaviventris") on murmeleiden sukuun kuuluva oravalaji. Sitä tavataan läntisessä Pohjois-Amerikassa Kanadan eteläosista Yhdysvaltain eteläosiin. Se on keskikokoinen jyrsijä ja pituudeltaan 47–70 senttimetriä. Sen asuinalueet ovat yleensä lämpimiä ja kuivia ja sijaitsevat noin 2 000 metrin korkeudella vuoristoissa. Lajin yksilöt elävät sekä yksin että yhteisöissä, ja ne viettävät suuren osan elämästään talvihorroksessa.


title: Keltavatsamurmeli

text: Keltavatsamurmelit ovat pieniä tai keskikokoisia jyrsijöitä. Koiraat ovat 3–5,2 kilon painoisia ja 49–70 senttimetrin pituisia. Naaraat ovat hieman pienempiä, ja niiden paino on 1,6–4 kiloa ja pituus 47–67 senttimetriä. Myös kuivilla alankoalueilla elävät yksilöt ovat yleensä pienempiä kuin keskikosteilla vuoristoseuduilla elävät lajitoverit. Hännän pituus on 13–22 senttimetriä. Keltavatsamurmelin vartalo on tukeva ja pää lyhyt ja leveä. Korvat ovat pienet ja karvaiset.


title: Keltavatsamurmeli

text: Lajin aluskarva on pehmeää, tiheää ja villaista selän ja kylkien puolella. Karkeamman ja pidemmän peitinkarvan kärjet ovat vaaleat ja varret tummemmat. Lajin turkki on yleisväriltään kellanruskea, mutta kaulan sivuilla on kellertäviä täpliä ja silmien välissä valkoisia pilkkuja. Vatsa on keltainen tai oranssinruskehtava ja jalat ovat pähkinänruskeat tai tummanruskeat.


title: Keltavatsamurmeli

text: Keltavatsamurmelia elää Pohjois-Amerikan länsiosissa. Sen levinneisyysalue ulottuu Kanadasta Brittiläisen Kolumbian kaakkois- ja Albertan eteläosista Yhdysvaltojen eteläosiin. Yhdysvalloissa etelärajana ovat Sierra Nevada ja White Mountains eteläisessä Kaliforniassa ja Nevadassa, Utahin eteläosat sekä Sangre de Cristo Mountains pohjoisessa New Mexicossa.


title: Keltavatsamurmeli

text: Keltavatsamurmelit elävät yleensä suhteellisen lämpimissä ja kuivissa ympäristöissä keskikorkeuksilla. Elinympäristönä voi olla puoliaavikko, metsämaat, metsäaukiot tai alppiniityt. Suurin osa yksilöistä asuu noin 2 000 metrissä. Levinneisyysalueen eteläosissa asuinalueet ovat pääosin korkeammalla, ja esimerkiksi White Mountainsilla lajia tavataan vain yli 2 000 metristä.


title: Keltavatsamurmeli

text: Keltavatsamurmelit elävät yksin, pareissa tai yhdyskunnissa. Yhdyskunnat ovat yleensä muodostuneet yhdestä tai useammasta aikuisesta uroksesta, 1–5 naaraasta ja niiden jälkikasvusta. Käytännössä kaikki koiraat ja hieman alle puolet naaraista lähtevät synnyinyhteistöstään yleensä noin vuoden ikäisinä. Keltavatsamurmelit tulevat koloistaan ulos yleensä pian auringonnousun jälkeen, ja ne viettävät aamun ensitunnit aurinkoa ottaen ja puhdistaen itseään. Aamupäivän aikana ne ruokailevat. Tämän jälkeen ne jälleen ottavat aurinkoa ja harjaavat itseään sekä myös viettävät pitkiä aikoja koloissaan. Iltapäivällä ne ruokailevat uudelleen. Laji on kasvinsyöjä, ja sen ruokavalioon kuuluu monenlaisia ruohoja, kukkia ja siemeniä.


title: Keltavatsamurmeli

text: Keltavatsamurmelit viettävät jopa 80 prosenttia elämästään koloissaan maan alla. Niiden talvihorros kestää yleensä kahdeksan kuukautta syyskuun alkupuolelta toukokuulle. Horroksen kesto voi kuitenkin vaihdella vuodesta riippuen. Kaikista murmeleista vain keltavatsamurmelit ja metsämurmelit eivät horrosta yhteisöissä, vaikkakin nuoret keltavatsamurmelit saattavat joskus horrostaa myös yhteisössä.


title: Keltavatsamurmeli

text: Keltavatsamurmeli tulee sukukypsäksi noin kahden vuoden iässä, mutta vain neljännes naaraista lisääntyy heti kaksivuotiaana. Koiraat saavat ensimmäiset jälkeläisensä yleensä kolmevuotiaana tai vanhempana. Vuodessa on yksi parittelukausi, joka kestää noin kaksi viikkoa talvihorroksesta heräämisestä. Tiineys kestää noin 30 vuorokautta, minkä jälkeen naaras synnyttää 3–8 poikasta. Vastasyntyneet poikaset ovat noin 11,1 senttimetriä pitkiä ja painavat noin 33,8 grammaa. Poikaset tulevat ulos pesästä noin kolmen viikon ikäisinä, jolloin vanhempien huolenpito niitä kohtaan alkaa vähetä.


title: World Gone Crazy

text: World Gone Crazy voi viitata:


title: Faithful

text: Faithful voi viitata:


title: Tomas Söderlund

text: Tomas Gabriel Söderlund (s. 14. toukokuuta 1989 Karjaa) on suomalainen kuulantyöntäjä, joka edustaa IF Raseborgia. Häntä valmentaa entinen maajoukkuetyöntäjä Conny Karlsson.


title: Tomas Söderlund

text: Söderlund voitti aikuisten Suomen mestaruuden 2011 ja 2012 sekä sai hopeaa 2013, 2014, 2015 ja 2017 ja pronssia 2016 ja 2018. Sisäratojen Suomen mestaruuden hän voitti vuosina 2011, 2012 ja 2013 sekä sai hopeaa 2015 ja pronssia 2016 ja 2018. Kyröskosken kuulakarnevaalit Söderlund voitti vuosina 2011 ja 2012.


title: Tomas Söderlund

text: Söderlund työnsi ulkoratojen ennätyksensä 19,05 m Raaseporissa 7. kesäkuuta 2015. Hallissa hän on työntänyt parhaimmillaan 19,12 m Helsingissä 27. tammikuuta 2013. Helsingin-kilpailussaan Söderlund työnsi jokaisen mitatun työntönsä yli entisen ennätyksensä. Hänen tuloksensa oli pisin suomalaistyöntö viiteen vuoteen.


title: John Colter

text: John Colter (n. 1774 – 1812) oli yhdysvaltalainen tutkimusmatkailija, joka kuului vuoden 1804–1806 Lewisin ja Clarkin tutkimusretkeen. Colter teki oman matkan 1807–1808, jolloin hän oli todennäköisesti ensimmäinen valkoihoinen Yellowstonen kansallispuistossa.


title: John Colter

text:
Colter syntyi noin vuonna 1774 lähellä Virginian Stauntonia. Hän oli yksi niistä virginialaisista, joita Meriwether Lewis valitsi 1803 tutkimusretkelle. Colterilla oli Lewisin ja Clarkin retkikunnassa monia tehtäviä. Kun se nousi ylös Missouria, Colter oli retkikunnan päämetsästäjä. Hän oli myös elo-syyskuussa 1805 retkikunnan lähettinä, kun se oli hajonnut kahteen osaan ylittäessään vaikeakulkuista Lolonsolaa.
Colter vietti talven 1805–1806 useiden muiden kanssa kosteassa Oregonissa, kun suurin osa miehistä oli noin 30 kilometrin päässä Fort Clatsopissa. Colter kuului William Clarkin johtamaan ryhmään, joka käväisi 8. tammikuuta 1806 katsomassa nykyisen Cannon Beachin alueella rantaan ajautunutta valasta. Tämän etelämmäksi retkikunta ei Oregonissa käynyt. Paluumatkalla Missourijoella Colter sai Lewisilta luvan jättää retkikunnan ja liittyä kahden metsästäjän seurueeseen. Hän oli Yellowstonejoelle suunnanneiden Forrest Hancockin ja Joseph Dicksonin mukana kevääseen 1807, jolloin hän jatkoi matkaansa yksin.


title: John Colter

text: Manuel Lisa palkkasi Colterin 1807 Missouri Fur Companyn listoille. Hän matkusti Lisan kanssa Bighornjoen suulle, johon Lisa rakensi tukikohdan. Colter lähti sieltä yksin syksyllä 1807 ja palasi talvella 1808. Ainoa säilynyt kirjallinen todistus Colterin matkasta on Henry Brackenridgeltä, joka oli kuullut siitä Lisalta. Colterin tavoitteena oli käydä satojen kilometrien matkansa aikana kauppaa intiaanien kanssa. Paluumatkallaan hänen kimppuunsa hyökkäsi intiaanijoukko, joka haavoitti Colteria pahoin. Hän pystyi silti palaamaan Lisan tukikohtaan ilman apuja. Colterin matkan reitistä ei ole täyttä varmuutta, mutta todennäköisesti hän kävi nykyisen Yellowstonen kansallispuiston alueella.


title: John Colter

text: Colter jatkoi matkojaan vuoteen 1810, jolloin hän palasi St. Louisiin. Hän meni naimisiin Nancy Hooker kanssa ja asettui New Haveniin. Colter kuoli n. vuonna 1812.


title: DJ Hero

text: DJ Hero on FreeStyleGamesin kehittämä ja Activisionin julkaisema musiikkipeli. Peli on spin-off "Guitar Hero" -pelille eli pelaaja pääsee pelaamaan DJ-pöydällä Guitar Heron kaltaista rytmipeliä. "DJ Hero" julkaistiin lokakuussa 2009 PlayStation 2:lle, PlayStation 3:lle-, Xbox 360:lle ja Wiille. Pelissä on yli 90 remixiä, jotka on yleensä miksattu kahdesta eri kappaleesta. Pelissä on myös kymmenen kappaletta, jotka voi soittaa "Guitar Hero" -kitaralla DJ:n kanssa. Pelin jatko-osa "DJ Hero 2" julkaistiin lokakuussa 2010.


title: DJ Hero

text: Pelissä on kolme eriväristä nappia (vihreä, punainen, sininen), joita pelaajan täytyy painaa oikeaan tahtiin ruudussa tulevien pallukoiden kanssa. Pitkissä nuoteissa pelaajan pitää painaa oikeanväristä nappulaa pohjassa ja heiluttaa levyä edestakaisin eli ”scratchata”. Pöydästä löytyy myös cross-fader-tanko sekö euphoria-näppäin, jolla pelaaja voi aktivoida "star powerin" kaltaisen efektin, joka on tuttu "Guitar Herosta". Pejaajalla on myös mahdollisuus saada käyttöön rewind-toiminto, jolla hän voi kelata kappaletta taaksepäin.


title: DJ Hero

text: "DJ Heroon" ovat tehneet remixijä muun muassa DJ Shadow, Z-Trip, DJ AM, Grandmaster Flash, DJ Jazzy Jeff ja Daft Punk. Kaikki nämä löytyvät myös pelattavana hahmona pelissä.


title: DJ Hero

text: DJ Hero sai positiivisia arvioita pelilehdistöltä. GameRankings antoi pelille 88.4% arvion ja Metacritic puolestaan antoi pelille 86 pistettä sadasta. "Pelaaja"-lehti antoi pelille 8 pistettä 10:stä ja kehui erityisesti ohjaimen käyttöä hauskaksi ja tyydyttäväksi. Kuitenkin huonoksi puoleksi pelissä nousi kappaleiden pituus ja puuduttavuus


Yleisurheilun sisäratojen Suomen-mestaruuskilpailut 2012 järjestettiin Messu- ja Urheilukeskuksessa Tampereella 18.–19. helmikuuta. Järjestävänä seurana toimi Tampereen Pyrintö.


title: Yleisurheilun sisäratojen Suomen-mestaruuskilpailut 2012

text: Ensimmäisenä kilpailupäivänä, lauantaina 18. helmikuuta sekä miesten että naisten kävelyissä tehtiin hyviä tuloksia. Toisena kilpailupäivänä miesten pituushypyssä Eero Haapala voitti järjestäjäseuran Tommi Evilän. Kilpailujen parhaan seuran palkinnon voitti Tampereen Pyrintö.


title: Chuck Beatty

text: Charles "Chuck" Beatty (s. 8. helmikuuta 1946 Midlothian, Texas) on yhdysvaltalainen poliitikko ja entinen amerikkalaisen jalkapallon pelaaja (takapuolustaja). Hän pelasi National Football Leaguessa (NFL) seuroinaan Pittsburgh Steelers (1969–1972) ja St. Louis Cardinals (1972).


title: Chuck Beatty

text: Beatty syntyi Midlothianissa, mutta kasvoi enimmäkseen läheisessä Waxahachiessa. Hän opiskeli Waxahachie High Schoolissa ja Pohjois-Texasin osavaltionyliopistossa (nyk. Pohjois-Texasin yliopisto). Hänet varattiin NFL:n vuoden 1969 varaustilaisuuden seitsemännellä kierroksella. NFL-uransa jälkeen hän pelasi vuonna 1974 Florida Blazersissa World Football Leaguessa.


title: Chuck Beatty

text: Beatty on työskennellyt vuosikymmeniä Boy Scouts of Americassa. Vuonna 1995 hänet valittiin Waxahachien kaupunginvaltuustoon. Vuonna 1997 hänet nimitettiin Waxahachien pormestariksi, jona hän toimi seuraavien viiden vuoden ajan. Tämän jälkeen hän on palvellut Pohjois-Texasin yliopiston "board of regentsissä" ja jatkanut työtään kaupunginvaltuustossa. Hän on afroamerikkalainen. Hän on leski, ja hänellä on kaksi lasta. Hänet otettiin Texas Black Sports Hall of Fameen vuonna 2002 ja University of North Texas Sports Hall of Fameen vuonna 2003.


title: Irlannin singlelista

text: Irlannin singlelista (, ) on viikoittain julkaistava lista viikolla menestyneimmistä singleistä Irlannissa. Listaa alettiin julkaista 1. lokakuuta 1962. Kokoamisesta vastaa Irish Recorded Music Association.


title: Kaakkurin tarina

text: Kaakkurin tarina on vuonna 2012 julkaistu kuvateos, joka kertoo kaakkureiden tositarinan. Kirjan teksti ja kuvat ovat Tuomo Björkstenin.


title: Kaakkurin tarina

text: Kirjan pääosassa on Heikiksi ristitty kaakkuri. Se joutuu vaikeaan tilanteeseen, kun sen puoliso kuolee ja siitä tulee yksinhuoltaja. Kirjan tarinassa kerrotaan, kuinka kaakkureiden elämä muistuttaa huomattavasti ihmisten elämää. Niin kaakkurit kuin ihmisetkin deittailevat, riitelevät ja ovat laihdutuskuurilla.


title: Kaakkurin tarina

text: Kirjan kuvat on otettu pääasiassa Pirkanmaalla. Sen liitteenä on Tero Linjaman äänittämä levy lintujen äänistä.


title: Kaakkurin tarina

text: Björksten on Jyväskylässä syntynyt, nykyisin Tampereella asuva Aamulehden toimittaja, joka aloitti luontokuvauksen jo 1997 mutta digijärjestelmäkameran hankinta vuonna 2004 sai hänet innostumaan oikein todella.


title: Kaakkurin tarina

text: Kriitikoiden arvioissa teos saa myönteisen vastaanoton. Tekstistä on sanottu, että siitä ”huokuu – – rakkaus luontoon – sekä kärsivällisyys, jota harrastuksessa tarvitaan”. Pertti Koskimiehen joissakin viestimissä esittämiin negatiivisiin arvioihin häirintäväitteisiin Björksten on vastannut kirjan verkkosivulla.


title: Brahmanandam

text: Brahmanandam Kanneganti (; s. 1. helmikuuta 1956 Sattenapalli, Andhra Pradesh, Intia) on intialainen näyttelijä ja koomikko, joka esiintyy usein telugunkielisissä elokuvissa. Hän on Guinnessin ennätysten kirjan mukaan näytellyt enemmän elokuvarooleja kuin yksikään toinen elävä näyttelijä. Brahmanandam on toistaiseksi esiintynyt yli yhdeksässäsadassa elokuvassa uransa aikana.


title: Brahmanandam

text: Brahmanandam syntyi 1. helmikuuta 1956 köyhän puusepän perheeseen. Hänellä oli viisi veljeä ja kaksi siskoa. Hyderabadissa hän törmäsi sattumalta käsikirjoittaja Adi Vishnuun, jonka kautta hän pääsi mukaan Tollywoodin elokuvamaailmaan. Hänen sketseistään pidettiin, ja hänestä tuli nopeasti hyvin suosittu näyttelijä. Parhaana elokuvanaan Brahmanandam pitää kolmatta elokuvaansa "Aha Naa Pellanta", joka ilmestyi vuonna 1987.


title: Brahmanandam

text: Komediarooliensa lisäksi Brahmanandam on muutamassa elokuvassa kokeillut myös pääosaroolin esittämistä, mutta huonolla menestyksellä.


title: Brahmanandam

text: Elokuvauransa lisäksi Brahmanandam on esiintynyt myös televisiossa. Esimerkiksi vuonna 2009 iNews-kanavan ohjelmistoon on kuulunut Brahmanandamin isännöimä "Brahmi 10 Lakh Show" (”Brahmin miljoonashow”), joka oli formaatiltaan samankaltainen kuin "Haluatko miljonääriksi?".


title: Brahmanandam

text: Brahmanandam voitti parhaan telugunkielisen koomikon Filmfare Awards South -palkinnon vuonna 2002 elokuvasta "Manmadhudu". Vuosina 2005 ja 2008 hänelle myönnettiin Allu Ramalingaiahin muistoksi perustettu Allu-palkinto. Samana vuonna hänestä tuli myös Acharya Nagarjunan yliopiston kunniatohtori. Intian valtio myönsi Brahmanandamille Padma Shri -palkinnon vuonna 2009. Vuonna 2011 ilmestyneen elokuvan "Dookudu" roolisuorituksesta Brahmanandam sai The Hyderabad Times -elokuvapalkinnon sekä SIIMA-palkinnon vuoden parhaasta koomisesta roolista.


title: Adlene Harrison

text: Adlene Harrison (s. 19. marraskuuta 1923 Dallas, Texas) on yhdysvaltalainen poliitikko. Hän toimi vuonna 1976 siirtymäkauden ajan Dallasin pormestarina ja oli ensimmäinen nainen tässä virassa. Hän oli ollut demokraattien kaupunginvaltuutettuna vuodesta 1973. Harrisonia edelsi pormestarin tehtävissä Wes Wise, joka erosi lähdettyään ehdolle kongressiedustajaksi. Harrison toimi pormestarina, kunnes Robert Folsom tuli valituksi.


title: Piirturi

text: Piirturi tai plotteri () on tulostuslaite, joka soveltuu viivapiirrosten tulostamiseen. Piirturiksi kutsutaan myös laitetta, joka toimii oskilloskoopin tapaan mutta jonka tuloste piirtyy paperille.


title: Piirturi

text: Piirturia on perinteisesti käytetty suurten viivapiirrosten tekemiseen silloin kun tulostimen käyttö ei ole tarkoituksenmukaista. Piirturia on käytetty rakennuspiirustusten tulostukseen. Piirturia käytetään myös esimerkiksi maanjäristyksiä mittaavissa laitteissa jatkuvan viivan piirtoon ja lääketieteessä sydän- ja aivosähkökäyrien tulostukseen.